qundao/data-zh-poetry huggingface dataset:
秋日閒居三首·其三
作者：杨巍
朝代：明

荒径无人到，柴门带晚霞。不知身抱病，且喜菊开花。买鹤供诗料，鬻书送酒家。秋来禾黍熟，垂老此生涯。
秋日閒居三首·其二
作者：杨巍
朝代：明

漫道无生理，秋天亦苦予。倩人斸药品，伐木结寒庐。酒采菊花酿，唫收桐叶书。所欢遂閒散，名利将焉如。
秋日饮一斋叔北村二首
作者：杨巍
朝代：明

阮家别墅喜初游，为黍烹鸡八月秋。稼穑有年供国税，江湖何地不风流。绕村树色纷如锦，傍海云生突似楼。从此往来须尽醉，门前峻岭是糟丘。从来发兴自林泉，此日开尊地更偏。三洞烟云秋水底，九河雷雨夕阳边。因催诗句狂逾甚，为爱君家酒亦贤。不怕夜归逢醉尉，看参应待欲横天。
秋日饮一斋叔北村二首·其一
作者：杨巍
朝代：明

阮家别墅喜初游，为黍烹鸡八月秋。稼穑有年供国税，江湖何地不风流。绕村树色纷如锦，傍海云生突似楼。从此往来须尽醉，门前峻岭是糟丘。
秋日饮一斋叔北村二首·其二
作者：杨巍
朝代：明

从来发兴自林泉，此日开尊地更偏。三洞烟云秋水底，九河雷雨夕阳边。因催诗句狂逾甚，为爱君家酒亦贤。不怕夜归逢醉尉，看参应待欲横天。
秋日饮王计部拟兰亭次韵二首
作者：杨巍
朝代：明

访汝亦何暮，凄其池馆秋。风回黄叶舞，天净碧云流。诗句输摩诘，客心忆少游。相知不痛饮，岁月若为留。池亭当胜所，烟淡更宜秋。勾注千峰出，滹沱几？流。酒因愁易醉，艺以老难游。不是同乡井，谁能尽日留。
秋日饮王计部拟兰亭次韵二首·其一
作者：杨巍
朝代：明

访汝亦何暮，凄其池馆秋。风回黄叶舞，天净碧云流。诗句输摩诘，客心忆少游。相知不痛饮，岁月若为留。
秋日饮王计部拟兰亭次韵二首·其二
作者：杨巍
朝代：明

池亭当胜所，烟淡更宜秋。勾注千峰出，滹沱几？流。酒因愁易醉，艺以老难游。不是同乡井，谁能尽日留。
秋日饮王计部拟兰亭次韵二首·其二
作者：杨巍
朝代：明
体裁：五言律诗

池亭当胜所，烟淡更宜秋。勾注千峰出，滹沱几�流。酒因愁易醉，艺以老难游。不是同乡井，谁能尽日留。
秋晚桃岭再集
作者：杨巍
朝代：明

已过重阳日，风高寒更催。菊残犹待客，病后尚登台。万木霜中落，浮云天际来。祗应拚一醉，骑马夜深回。
秋月吟
作者：杨巍
朝代：明

清光正东上，大火已西流。皎皎四时月，如何偏爱秋。玉绳低草阁，金露湿芳洲。遥忆仙人宅，五城十二楼。
秋雨宿长安岭
作者：杨巍
朝代：明

满户烟霞傍戍台，疏灯独坐一尊开。夜深怪底不能睡，松柏千山风雨来。
秋雨宿黑石岭
作者：杨巍
朝代：明

岭险藤迷路，山高石作城。片云何处雨，孤客此时情。茅屋几家住，秋风半夜生。旅魂愁已绝，况听鼓鼙声。
立秋后一日董刘二君过访
作者：杨巍
朝代：明

杖藜偶尔出，忽见两高轩。不意索居处，得闻长者言。是时流大火，傍树倒清尊。落日遽相别，依然又掩门。
答任柏溪韵
作者：杨巍
朝代：明

身世无端梦亦惊，疏慵到处是愁城。几年不见渔樵业，垂老仍闻鼓角声。旅食新从多病减，炎天谁能远方行。劳君佳句频相慰，廊庙江湖别有情。
答吕二山人雨中问病韵二首
作者：杨巍
朝代：明

漫说宪非病，空惭回庶几。家贫人卧稳，桥断客来稀。秋草恣侵径，寒云伴掩扉。明朝野水落，依旧钓渔矶。已向山中老，宁论世上功。尔诗久作祟，吾道岂云穷。百亩桑麻雨，一溪杨柳风。生涯亦自好，端不坐书空。
答吕二山人雨中问病韵二首·其一
作者：杨巍
朝代：明

漫说宪非病，空惭回庶几。家贫人卧稳，桥断客来稀。秋草恣侵径，寒云伴掩扉。明朝野水落，依旧钓渔矶。
答吕二山人雨中问病韵二首·其二
作者：杨巍
朝代：明

已向山中老，宁论世上功。尔诗久作祟，吾道岂云穷。百亩桑麻雨，一溪杨柳风。生涯亦自好，端不坐书空。
答吕潭西宪长惠人日诗次韵
作者：杨巍
朝代：明

羞将短鬓入华年，留滞天涯更可怜。海上玉楼空窈窕，山中瑶草渐婵娟。阴云此日仍愁客，雨雪经冬祗醉眠。自揣终非汉庭吏，黄梁今悟吕公玄。
答客问亦山园次韵
作者：杨巍
朝代：明

投老山城画掩门，空斋袛有药炉存。风尘力倦十年路，松菊贫开半亩园。谬许襟期过阮籍，那知骨相似虞翻。肯乘诗兴閒来往，愿借南邻酒一樽。
答客问长生
作者：杨巍
朝代：明

早从勾漏觅真玄，绝粒餐霞亦枉然。几被丹书将我误，实无口诀为君传。流年渐老空惭镜，沧海何时更作田。元运自长人自促，不如醉卧白云边。
答温中丞见寄
作者：杨巍
朝代：明

留滞春将晚，思君旷所期。荒城书到处，白日梦回时。老病医难得，兵符谢已迟。归途定相见，应叹鬓如丝。
答王少参见怀
作者：杨巍
朝代：明

我岂扬云侣，君同王粲贤。愤时应仗酒，投老是何年。扰扰干戈地，凄凄雨雪天。不堪客舍里，独诵鸟鸣篇。
答王龙门见寄韵
作者：杨巍
朝代：明

自向山中卧，萧条门径秋。市沽愁不醉，药品病多收。世事归诗卷，生涯有钓舟。闻君欲相访，家在海西楼。
繁畤县逢林野桥户部
作者：杨巍
朝代：明

秋高山下县，夕照塞边村。以我淹留所，闻君慷慨言。挽输疲内地，烽火入关门。怀土兼忧国，同伤客里魂。
经顺圣川
作者：杨巍
朝代：明

野旷行人断，风高戍鼓鸣。青山邻巨敌，白日闭孤城。戎马千年地，江湖万里情。不堪征战后，极目一沾缨。
臈月问村家求杏栽
作者：杨巍
朝代：明

为农为圃县城东，绝胜儒家一亩宫。自笑老来仍好事，隔年先问济南红。
苦寒行沁州山中作
作者：杨巍
朝代：明

凌晨陟龟岭，诘曲怯跻攀。抚时岁聿暮，积雪蔽崇峦。寒生危堑里，雀啼枯木间。绵衣犹恨薄，仆从衣俱单。路旁有民舍，柴门掩空山。壮者散四方，老者卧草菅。海宇多变故，徵求日未閒。营构一何急，边尘满汉关。壑深水不流，我泪独潺湲。凭谁叫阊阖，早使阳春还。
苦雨自嘲
作者：杨巍
朝代：明

一雨动经旬，苔衣绕舍新。岂堪卑湿地，况是倦游人。吏散官疑客，厨空桂视薪。司农难自计，白下万家贫。
萧关北作
作者：杨巍
朝代：明

塞路山难断，天愁云不开。遥惊戍火起，数见羽书来。周室朔方郡，唐家灵武台。客心正多感，羌笛暮堪哀。
行板桥山中
作者：杨巍
朝代：明

山色桥西处，清幽与世分。霜崖出野馆，苔径入松云。峦气晴还湿，水声断复闻。隐居惟此好，讵敢负明君。
行路难二首
作者：杨巍
朝代：明

奉君琉璃杯，酌君琥珀酒。听我高歌行路难，使君悲欢两无有。君不见瞿塘水险天下无，扁舟夜过捷吹嘘。蚕丛鸟道削如壁，驽骀经行百无失。王良能谙六马情，十二衢中似镜平。不知一旦生轗轲，鸾车辐折马尽惊。吁嗟世事难自料，或有鬼神司权衡。仪秦口辩周张吃，逢时皆可取公卿。劝君酒，君莫辞，富贵荣华自有时。君不见邯郸道上屠狗儿，纵博不知岁月驰。买酒放歌人不齿，一言许诺轻生死。又不见长安城中车马客，揖让宛若稷与契。一朝得君固权宠，回视同袍生胡越。胡越南北路不通，乃今共舟复同籍。眼前浪起不相容，遂觉茫茫天地窄。我歌行路难，使君心无欢。寥寥古道几时还，愿随四老卧商山，白首茹芝无祸患。
行路难二首·其一
作者：杨巍
朝代：明

奉君琉璃杯，酌君琥珀酒。听我高歌行路难，使君悲欢两无有。君不见瞿塘水险天下无，扁舟夜过捷吹嘘。蚕丛鸟道削如壁，驽骀经行百无失。王良能谙六马情，十二衢中似镜平。不知一旦生轗轲，鸾车辐折马尽惊。吁嗟世事难自料，或有鬼神司权衡。仪秦口辩周张吃，逢时皆可取公卿。劝君酒，君莫辞，富贵荣华自有时。
行路难二首·其二
作者：杨巍
朝代：明

君不见邯郸道上屠狗儿，纵博不知岁月驰。买酒放歌人不齿，一言许诺轻生死。又不见长安城中车马客，揖让宛若稷与契。一朝得君固权宠，回视同袍生胡越。胡越南北路不通，乃今共舟复同籍。眼前浪起不相容，遂觉茫茫天地窄。我歌行路难，使君心无欢。寥寥古道几时还，愿随四老卧商山，白首茹芝无祸患。
行静乐梁岭山中
作者：杨巍
朝代：明

岩壑行来好，杉松画不如。经年无客到，何处有人居。石古苔生遍，泉香麝过馀。买山能得此，亦可结吾庐。
衰年苦寒暑赖此二物相陪戏各为一绝聊以遣怀非叹老也 其一 汤婆子
作者：杨巍
朝代：明

衰年冬月更愁人，不怨天寒怨此身。惟尔与予堪共老，脚头布被暖如春。
衰年苦寒暑赖此二物相陪戏各为一绝聊以遣怀非叹老也 其二 竹夫人
作者：杨巍
朝代：明

衰年炎暑体如焚，幸有此君为细君。纨扇无人挥亦得，一床一簟卧南薰。
衰年苦寒暑赖此二物相陪戏各为一绝聊以遣怀非叹老也·汤婆子
作者：杨巍
朝代：明

衰年冬月更愁人，不怨天寒怨此身。惟尔与予堪共老，脚头布被暖如春。衰年炎暑体如焚，幸有此君为细君。纨扇无人挥亦得，一床一簟卧南薰。
观李山人海市图
作者：杨巍
朝代：明

箧中何所有，惟有海市图。我知山人心，长与变化俱。天地蟠胸臆，楼台倏有无。岂为蛟蜃宅，本是神仙区。秦皇亦英主，东坡乃巨儒。空劳平生心，不得到蓬壶。昨日安期生，访我跨双凫。自言阜乡亭，密迩帝君都。又言尘世幻，沧海有时枯。袖里出仙籍，独见尔与吾。去去凌飞虹，手中握玉枢。谁云阻弱水，若过东家垆。堪悲轩冕客，终日在泥涂。
览壁间北岳诗忆旧游
作者：杨巍
朝代：明

绝顶曾独上，乘风凌紫烟。采芝秋峪里，谒帝夕阳边。瑶阙频回首，尘寰动隔年。弃官何日去，空诵白云篇。
言者谓余类婺源阳城二公皆高才非余所能并戏作一绝句
作者：杨巍
朝代：明

纵呼牛马也须应，况拟当朝二显人。自幸疏慵犹可数，益凭浊酒送残春。
詶纪山见寄韵
作者：杨巍
朝代：明

别离二十载，书到见交情。始信山居好，益怜诗韵清。花开宋玉宅，云抱楚王城。何处思君切，秋高古北平。
詶纪山迎春日雪见惠之作
作者：杨巍
朝代：明

青幡夹路晋城隈，淑气轻浮竹叶杯。世道应从新岁转，客怀共向好时开。隔墙梅柳云仍冻，入座笙歌晚未回。不是词人高宴会，如何白雪满春台。
詶董信溪雪馀枉顾
作者：杨巍
朝代：明

山园何寥寥，雪馀枉高步。自愧非戴家，乃劳子猷顾。呼酒畅幽怀，烹茶有隐趣。徙倚瞩烟峦，瑶华缀林树。微微霁景流，天壤色俱素。深拥初祖门，清忆谢庭句。苟非佳客来，兹意成沦误。言别日将夕，怅望城南路。
认和尚号一庵诗以代偈
作者：杨巍
朝代：明

未认犹为二，既认一亦无。一无两不得，何处著工夫。
诞日寓回河寺兼赠慧上人
作者：杨巍
朝代：明

回头身世叹尘埋，古寺暝投济水涯。乍入山门疑旧到，才逢老衲意相谐。惭予年过北溟望，羡汝法宗南岳怀。初度客中念慈母，佛前愿施八关斋。
诞日寓普明寺谒毗卢佛
作者：杨巍
朝代：明

虚度八旬又一年，兹晨弧矢忆初悬。四方空抱风云志，千里仍多山水缘。数问蓬莱无道路，翻令老稚讶神仙。永怀慈母恩难报，白首焚香古佛前。
读友问集
作者：杨巍
朝代：明

独把一编坐，门前双鸟喧。春风来几日，草木倏以蕃。因兹悟至理，兀兀欲忘言。
读庄子
作者：杨巍
朝代：明

富贵浮云尔，死生一梦焉。此中谁解得，空诵远游篇。
读谢叠山传
作者：杨巍
朝代：明

宋鼎沉炎海，叠山起信州。潜龙终见奋，惊鹤自难收。故作君平卜，真怀豫让忧。遗忠今尚在，常共大江流。
读道书
作者：杨巍
朝代：明

焚香草阁里，隐几读丹书。未解壶中秘，聊窥物外虚。青林栖白鸟，绿水跃红鱼。此际无人语，云消月上初。
读长庆集见乐天与卢贞咏杨柳诗作此
作者：杨巍
朝代：明

名贤丽句咏垂杨，为爱柔条拂地长。春去柳枯人亦老，争如松柏晚苍苍。
读骝山诸公所遗倡和诗有感次韵
作者：杨巍
朝代：明

世间何物不成尘，惟有诗文重汉秦。偶诵赓吟如晤语，因思朋好欲沾巾。乾坤老去谁长在，江海人高半是贫。恨不当年同结社，莺花共醉百年春。
读骝山集
作者：杨巍
朝代：明

楞严寺里论文夜，马谷山前看猎时。壮志已随流水去，遗编读罢不胜思。
读高冲寰月下为雪山寿母诗赋此兼有厚望以有山林语也
作者：杨巍
朝代：明

雪月两清奇，更吟绝妙诗。全无烟火气，雅有玉冰姿。堂上增华发，阶前映寿卮。仍当图大孝，千载盛明时。
谒孝陵
作者：杨巍
朝代：明

未晓谒松楸，俨如拜冕旒。千山环閟室，一剑定神州。王气深钟阜，天威肃暮秋。登高望不极，日夜大江流。
谒武安君庙
作者：杨巍
朝代：明

岭过飞狐春不到，峰当回雁雪仍残。独怜千古防边处，庙貌森然祀武安。
谒长陵
作者：杨巍
朝代：明

勋业仰重华，园陵是帝家。山高逼象纬，地险镇龙沙。风雨诸灵谒，松杉万涧赊。为埋弓剑处，五色见云霞。
贫女行和吕山人
作者：杨巍
朝代：明

生长蓬门人不识，四幅苧裙手自织。鬓边祗以荆为钗，箧内浑无帛一尺。行年三十犹未嫁，专与人家作针刺。赢将升斗奉阿母，春日秋夜閒不得。东邻有女富何如，箱常盈千辆盈百。镜里方及二八年，春中已适金张宅。世人重色总堪嗟，况重高门不论色。高门自富吾自贫，肯以罗绮改贞德。犹胜弃妇死路傍，冤魂入土血为碧。
贺冯长史新居
作者：杨巍
朝代：明

十载游梁苑，秋来始定居。官贫无锦绮，屋满尽图书。渐喜竹梧长，新看鸟鼠除。药栏风扫后，花径雨晴初。问字人频往，卜邻意已如。依君欲买宅，岁晚共樵渔。
赠华谷子歌
作者：杨巍
朝代：明

华谷子昔年相遇北渚亭，买酒放船西湖里。湖光潋滟八月秋，残荷犹香暮山紫。醉来走马向西街，倜傥风流谁可似。旧游回首水㴞㴞，海上重逢兴不豪。我向天涯甘老矣，如何尔鬓亦刁骚。君有长才不得售，仰视云霄空唾手。刘蕡上书君门遥，张仪还家舌在否。黄金赤绂尽浮云，不如花下一杯酒。请君且莫叹蹉跎，来日已少去日多。天上谁回羲氏驾，眼前安得鲁阳戈。以此谢尘世，吾将卧烟萝。君能满饮我高歌，白日西飞柰若何。
赠华谷子歌
作者：杨巍
朝代：明
体裁：古风

华谷子昔年相遇北渚亭，买酒放船西湖里。湖光潋滟八月秋，残荷犹香暮山紫。醉来走马向西街，倜傥风流谁可似。旧游回首水滔滔，海上重逢兴不豪。我向天涯甘老矣，如何尔鬓亦刁骚。君有长才不得售，仰视云霄空唾手。刘蕡上书君门遥，张仪还家舌在否。黄金赤绂尽浮云，不如花下一杯酒。请君且莫叹蹉跎，来日已少去日多。天上谁回羲氏驾，眼前安得鲁阳戈。以此谢尘世，吾将卧烟萝。君能满饮我高歌，白日西飞柰若何。
赠吕山人六韵
作者：杨巍
朝代：明

振藻江湖里，声名到处闻。惟知崇隐节，不肯慕奇勋。面带烟霞色，身将鸾鹤群。风流郭有道，诗韵沈休文。投辖嗟何晚，论交意已勤。相期携手去，岳顶坐看云。
赠吕山人剑
作者：杨巍
朝代：明

宝剑带龙文，空藏未策勋。呼童开玉匣，双手赠茅君。江海独行处，鲸鲵应散群。夜深漫拂拭，光在斗牛分。
赠孟仲传
作者：杨巍
朝代：明

声名早已动三台，河朔风流自异才。讲道忽惊兼孔墨，论交不说似陈雷。百年湖海占星聚，五月葵榴对酒开。别后思君何处切，暮云春树隔蓬莱。
赠李广文移居兼呈王宋二丈
作者：杨巍
朝代：明

定尔嫌车马，还因欲卜邻。萧条委巷内，来往向谁频。门径不除草，图书长傍身。宋王家咫尺，俱是素心人。
赠满上人
作者：杨巍
朝代：明

满老居何寺，清幽信水南。一心传四祖，大藏阅多函。房许诗人住，道于静者谈。晚来习禅寂，双树映苔龛。
赠王汝遵
作者：杨巍
朝代：明

多君早岁厌簪缨，独跨青骡海上行。见说移家来马谷，复闻访道入蓬瀛。逢人怕问尚书裔，卖药还留宰相名。不为老夫今抱病，城中谁得见先生。
赠田三得孙
作者：杨巍
朝代：明

昔年我醉水西村，君尚无须初冠婚。今年我卧桃花岭，闻君有子复有孙。问君行年四十几，壮岁得孙欢莫比。芝兰满庭从此始，人间万事浮云耳。厨中有酒且有鸡，荆树春来枝叶齐。君应终日醉如泥，呼儿把盏听孙啼。
赠董光禄双寿七十
作者：杨巍
朝代：明

海鹤丰姿众不如，况偕莱妇古稀初。窗中机杼还能理，灯下诗篇每自书。为厌风尘长闭户，因怜水竹早悬车。即今颜鬓俱无改，遐算应过百帙馀。
赠董氏四兄弟
作者：杨巍
朝代：明

商山洛社映千春，犹是东西南北人。那得同胞俱白首，况能高蹈远红尘。鸰声断续秋原静，棠树发生夜雨频。我亦龙钟两兄弟，可容作会海之滨。
赠诸豪寺中观水二绝句
作者：杨巍
朝代：明

矮矮山门向渚开，小桥断岸傍经台。此中谁动观濠兴，遥想慈航送酒来。野水僧家并作秋，把杯此地亦奇游。狂歌恐有蛟龙起，一夜惊涛溅佛楼。
赠诸豪寺中观水二绝句·其一
作者：杨巍
朝代：明

矮矮山门向渚开，小桥断岸傍经台。此中谁动观濠兴，遥想慈航送酒来。
赠诸豪寺中观水二绝句·其二
作者：杨巍
朝代：明

野水僧家并作秋，把杯此地亦奇游。狂歌恐有蛟龙起，一夜惊涛溅佛楼。
赠车镇村族叔三老
作者：杨巍
朝代：明

吾家养斋老，所性好清閒。薄地不盈顷，草房只数间。宅邻广武墓，树接乌鸦山。已住郊原外，柴扉长日关。
赠郑于石于石讳国望越之高士也至日冒雪访予诗以赠之
作者：杨巍
朝代：明

草屋雪天自拥衾，忽逢至日动孤吟。即今门径人踪绝，何处梅花月影深。剡水尚思回夜棹，燕山犹记满朝簪。君来正是闭关夕，共我围炉坐竹林。
赠金相士口号
作者：杨巍
朝代：明

看君碧眼是仙才，谁遣江湖万里来。自笑已成丘壑相，莫言麟阁与云台。
赠阳信武明府
作者：杨巍
朝代：明

我读循良传，惟君似古人。爱民不啻子，接士俨如宾。野润潘花遍，城春陶柳新。圣朝正求治，早晚侍枫宸。
走笔和王同野韵
作者：杨巍
朝代：明

明时谁复问渔矶，赢得经春昼掩扉。祗为小山丛桂在，况逢浮世与心违。天边梦断云霄侣，阶下恩深鸟雀饥。闻说年来能悟道，餐霞不采首阳薇。
赴南都登太岳二首
作者：杨巍
朝代：明

驻马登东岳，凭高辨四溟。始知人世小，不断此山青。楼阁秋孤出，川原昼杳冥。将寻孙复隐，忽忘有严程。梁甫名仍在，登封事不磨。逢人询古迹，览胜欲狂歌。匹练吴门近，丰碑汉代多。还能舒老眼，万里见沧波。
赴南都登太岳二首·其一
作者：杨巍
朝代：明

驻马登东岳，凭高辨四溟。始知人世小，不断此山青。楼阁秋孤出，川原昼杳冥。将寻孙复隐，忽忘有严程。
赴南都登太岳二首·其二
作者：杨巍
朝代：明

梁甫名仍在，登封事不磨。逢人询古迹，览胜欲狂歌。匹练吴门近，丰碑汉代多。还能舒老眼，万里见沧波。
起巡抚陜西
作者：杨巍
朝代：明

一身曾许国，讵敢顾其私。捧檄宁不喜，绝裾还自悲。朝廷多难日，臣子请缨时。早晚干戈定，归来慰母慈。
越中三高士饮王左史庄赠此
作者：杨巍
朝代：明

左史能延客，况闻高士名。盘桓辋口墅，登眺古时城。听鸟管弦废，看花罗绮轻。夕阳犹未返，应待月华生。
路中逢立春
作者：杨巍
朝代：明

箫鼓迎春日，喧喧客里闻。马消边地雪，旗暖晋山云。隐隐川光动，微微柳色分。田园正好去，莫待有移文。
载酒亭四绝为纪山赋
作者：杨巍
朝代：明

山云浮雪舫，溪月上花台。奇字主人识，谁能载酒来。袅袅孤云入，嘤嘤双鸟鸣。诗成留客醉，棋罢绕花行。琴尊虚槛里，独坐有高人。月映桐花夕，风归柳叶春。每到花开日，携觞坐此亭。醉来拚一笑，不为访玄经。
载酒亭四绝为纪山赋·其一
作者：杨巍
朝代：明

山云浮雪舫，溪月上花台。奇字主人识，谁能载酒来。
载酒亭四绝为纪山赋·其三
作者：杨巍
朝代：明

琴尊虚槛里，独坐有高人。月映桐花夕，风归柳叶春。
载酒亭四绝为纪山赋·其二
作者：杨巍
朝代：明

袅袅孤云入，嘤嘤双鸟鸣。诗成留客醉，棋罢绕花行。
载酒亭四绝为纪山赋·其四
作者：杨巍
朝代：明

每到花开日，携觞坐此亭。醉来拚一笑，不为访玄经。
边城春日怀归
作者：杨巍
朝代：明

烽火连高塞，旌旗映晚霞。登城看汉垒，几处听胡笳。瀚海频传檄，嫖姚始建牙。残春榆柳动，入夜鼓鼙挝。白首三年客，青山万里家。边尘何日定，归种故园瓜。
边城见燕子
作者：杨巍
朝代：明

寥落边城里，还看燕子来。主人宁见妒，蓬户定频开。地迥巢难就，风寒羽易摧。翩翩怀旧侣，何处傍池台。
过井陉淮阴侯祠
作者：杨巍
朝代：明

将军破赵处，颓庙依荒山。伏腊几人往，旌旗到死閒。碑横秋涧草，路入土门关。过客空词赋，干戈有愧颜。
过兖府遇贤宗中立
作者：杨巍
朝代：明

王家贤父子，海岱有高名。今日神仙第，古时曲阜城。吟诗唐李贺，讲德鲁诸生。醴酒相逢后，怀君益剧情。
过冷泉关次韵
作者：杨巍
朝代：明

关门落木忽惊秋，此地防边控上游。为忆当年谁设险，转怜今日事堪愁。云生霍巘高低见，雨涨汾河深浅流。何处角声听不尽，赵城城外夕阳楼。
过冷泉关次韵
作者：杨巍
朝代：明

西风落木不胜秋，百雉关门控上游。标柱何人仍破虏，弃繻狂客慢生愁。云开霍岳当天出，雨涨汾河拍岸流。到处登临兴感慨，角声高起夕阳楼。
过十八盘山
作者：杨巍
朝代：明

并州愁作客，况复渡桑乾。去国几千里，登山十八盘。兵戈今未息，道路古来难。落落悲双鬓，迢迢愧一官。乡书过塞少，节序向花残。海上园庐在，归欤赋考槃。
过响水堡
作者：杨巍
朝代：明

塞水合流处，声喧十里繁。乍闻堪动色，相对未能言。束峡鼋鼍怒，惊涛日月翻。祗应阻边马，不得入中原。
过存上人墓
作者：杨巍
朝代：明

路左孤坟在，何方示化身。惟留桥上月，长渡往来人。
过定山庄先生故里效其体得诗一首
作者：杨巍
朝代：明

此老平生铁作肠，诗篇每带梅花香。欲知出处惟渔父，自信粗豪过楚狂。江海高风元滚滚，乾坤正气尚堂堂。至今人道坟头上，松柏经年有雪霜。
过忻口
作者：杨巍
朝代：明

落日临寒渚，悲风动戍台。云随长路去，水自乱山来。白发身将老，苍生志未灰。沙禽鸣向客，旅思转悠哉。
过悬空寺
作者：杨巍
朝代：明

一寺空虚里，危栏高几层。悬崖惟度鸟，无路去斋僧。云隐多罗树，天垂宝月灯。尘心何处觉，孤磬下崚嶒。
过文山祠
作者：杨巍
朝代：明

丞相名偏重，遗祠世共尊。乾坤柴市远，日月蕙楼存。一死消胡运，孤忠报汉恩。中原还正统，辛苦向谁论。
过无棣旧城
作者：杨巍
朝代：明

曾经此地一悲歌，东望营丘西大河。惆怅当年曾赐履，茫茫故垒野烟多。
过旧游
作者：杨巍
朝代：明

十年前向此中游，尊酒传呼夜未休。何事春风不相待，垂杨摇落水边楼。
过杨伯起墓
作者：杨巍
朝代：明

予亦关西裔，长年仰素声。之官过古墓，采藻荐先生。华岳开平野，桃林有故城。如何千载后，独以四知名。
过清虚观忆王佥宪
作者：杨巍
朝代：明

山头碧殿倚天开，去岁曾同仙客来。今日独过诗兴少，白云空绕牡丹台。
过灵石淮阴侯祠
作者：杨巍
朝代：明

一庙荒如此，曾登上将坛。功高能盖世，名重不辞官。魍魉夜岩啸，薜萝秋径寒。全身兼报主，惆怅古来难。
过王戍店
作者：杨巍
朝代：明

野店春残不见花，高林落日乱鸣鸦。同游词客已黄土，泪尽当时卖酒家。
过王戍店感旧
作者：杨巍
朝代：明

当年沽酒处，此日一人无。回首悲陈迹，浮生愧老夫。长途春草遍，小店野烟孤。忍见旗亭柳，风前鸟自呼。
过环绿窝
作者：杨巍
朝代：明

诗魂何处草萋萋，环绿窝中路已迷。黄鸟不知春寂寞，夕阳犹绕树头啼。
过石岭关
作者：杨巍
朝代：明

石岭月初上，登登仆从劳。山城秋路远，戍鼓夜深高。驱马临重隘，感时换二毛。风尘频看剑，无梦向江皋。
过野寺忆范沾南宪长
作者：杨巍
朝代：明

山边小寺匝烟萝，秋日曾同范史过。记得一樽相对处，豆花门外雨声多。
过青蒿镇
作者：杨巍
朝代：明

野店愁过日，悠悠驿路斜。黍禾将岁暮，窑洞几人家。雷响千山雨，风啼独树鸦。客心向谁好，关塞是天涯。
过鸡鸣山忆王少参
作者：杨巍
朝代：明

下临诸塞上摩空，百丈天桥一径通。可怪两人俱好事，夜深曾到白云中。
过鹞子峪
作者：杨巍
朝代：明

十里松间路，松声杂鸟声。山云多变态，野水自纵横。古木题诗坐，悬崖下马行。可怜幽绝处，只是近边城。
近家志喜
作者：杨巍
朝代：明

还家春未晚，草色尚萋萋。渐觉世尘少，忽看乡树低。候门喧稚子，炊饭有山妻。从此沧江上，别开桃李蹊。
还乡
作者：杨巍
朝代：明

去乡十五载，今方返敝庐。日暮望城郭，惨淡心何如。存没悲亲友，萧条叹里闾。旧日同游人，携觞数过予。既慰干戈苦，再惊鬓发疏。流年何超忽，世事笑空虚。余岂真隐者，迂拙宜郊居。是时春聿暮，柳色拂长渠。自顾疾病身，犹能荷犁锄。昼耘桑麻田，夜读蒙庄书。
还家后春日南园
作者：杨巍
朝代：明

春风昨夜满閒居，蔼蔼青回径草初。才买园田思甃井，欲招隐士旋为庐。姓名已谢山公启，农圃频看王氏书。莫道还家无客访，门前日日见樵渔。
还家逢九日二首
作者：杨巍
朝代：明

自喜一官罢，宁悲三径芜。悬车少客访，入户有僮扶。黄菊寒仍在，青山道不孤。老来慵戏马，高枕卧江湖。芳辰来故国，秋色遍柴门。正值菊花候，新开竹叶尊。晴云高雁鹜，暮雨长兰荪。偶诵閒居咏，斯人可共论。
还家逢九日二首·其一
作者：杨巍
朝代：明

自喜一官罢，宁悲三径芜。悬车少客访，入户有僮扶。黄菊寒仍在，青山道不孤。老来慵戏马，高枕卧江湖。
还家逢九日二首·其二
作者：杨巍
朝代：明

芳辰来故国，秋色遍柴门。正值菊花候，新开竹叶尊。晴云高雁鹜，暮雨长兰荪。偶诵閒居咏，斯人可共论。
述征二首
作者：杨巍
朝代：明

嗟余丘壑姿，趋世良非宜。始作毗陵宰，既登赤玉墀。两官无寸补，窃禄负明时。还家田已废，览镜鬓多丝。复畏简书去，远于关塞期。骨肉重分手，离忧当告谁。朝发沧海湄，暮走西河道。秋风吹河水，野阔声浩浩。客心亦如此，旅饭岂能饱。频瞻太行云，复吊燕台草。世事多艰辛，颜鬓忽已老。悠悠行路人，谁知此怀抱。
述征二首·其一
作者：杨巍
朝代：明

嗟余丘壑姿，趋世良非宜。始作毗陵宰，既登赤玉墀。两官无寸补，窃禄负明时。还家田已废，览镜鬓多丝。复畏简书去，远于关塞期。骨肉重分手，离忧当告谁。
述征二首·其二
作者：杨巍
朝代：明

朝发沧海湄，暮走西河道。秋风吹河水，野阔声浩浩。客心亦如此，旅饭岂能饱。频瞻太行云，复吊燕台草。世事多艰辛，颜鬓忽已老。悠悠行路人，谁知此怀抱。
述怀四首
作者：杨巍
朝代：明

自幼习耕钓，足迹不离村。长览农桑书，亦窥道德言。秪以家贫故，始驱南北辕。驽马多颠踬，末路怯腾鶱。去就不自决，其如负国恩。上书解簪组，吾将返故园。鲲鹏翔万里，鹪鹩在一枝。大小各有适，进退岂无时。胡为徇利禄，萦萦至死悲。荣公行带索，陶氏恒苦饥。至性苟无累，贫贱复何辞。归去卧山中，斯人良可师。泽兰沿野径，鶗鴂鸣高柯。感兹悲时序，倏如流电过。余年方半百，鬓发渐以皤。去日不能再，来日宁几多。我欲寻瑶草，兼之种玉禾。若待功成退，谁挥鲁阳戈。管宁东浮海，范睢西入秦。贵贱虽异致，千载同一尘。忆其在世时，不如隐者珍。因之慕莱子，归侍白头亲。所贵在养志，宁论鼎与茵。长揖谢浮世，冥鸿不可驯。
述怀四首·其一
作者：杨巍
朝代：明

自幼习耕钓，足迹不离村。长览农桑书，亦窥道德言。秪以家贫故，始驱南北辕。驽马多颠踬，末路怯腾鶱。去就不自决，其如负国恩。上书解簪组，吾将返故园。
述怀四首·其三
作者：杨巍
朝代：明

泽兰沿野径，鶗鴂鸣高柯。感兹悲时序，倏如流电过。余年方半百，鬓发渐以皤。去日不能再，来日宁几多。我欲寻瑶草，兼之种玉禾。若待功成退，谁挥鲁阳戈。
述怀四首·其二
作者：杨巍
朝代：明

鲲鹏翔万里，鹪鹩在一枝。大小各有适，进退岂无时。胡为徇利禄，萦萦至死悲。荣公行带索，陶氏恒苦饥。至性苟无累，贫贱复何辞。归去卧山中，斯人良可师。
述怀四首·其四
作者：杨巍
朝代：明

管宁东浮海，范睢西入秦。贵贱虽异致，千载同一尘。忆其在世时，不如隐者珍。因之慕莱子，归侍白头亲。所贵在养志，宁论鼎与茵。长揖谢浮世，冥鸿不可驯。
述怀四首·其四
作者：杨巍
朝代：明
体裁：古风

管宁东浮海，范雎西入秦。贵贱虽异致，千载同一尘。忆其在世时，不如隐者珍。因之慕莱子，归侍白头亲。所贵在养志，宁论鼎与茵。长揖谢浮世，冥鸿不可驯。
送任计部之广川
作者：杨巍
朝代：明

别我仍留书一函，分司何在广川南。才抡粉署应非偶，恩向明时已再衔。满地九河多禹迹，开轩万里尽吴帆。看君到处无言意，事业终当拟毕諴。
送刘广文
作者：杨巍
朝代：明

君有谷梁学，中含泾渭明。一官知晚节，十脡诲诸生。云淡沧浪野，秋高曲阜城。传经多令子，海岱仰芳声。
送吕山人往邯郸谒吕祖祠
作者：杨巍
朝代：明

我读枕中记，已厌邯郸尘。君去访灵迹，复临漳水滨。漳水西来几百里，长途日晚红尘起。行人只解问黄梁，不悟卢生今亦死。旧日丛台今若何，沧海桑田变已多。名利驰驱人易老，白头犹向祠前过。祠内真君是阿祖，清宵应得梦中语。落落区寰吾与汝，终南太白在何处。玄关消息肯相传，与君去去学长年。
送唐新洲大参转闽中总宪
作者：杨巍
朝代：明

才名此日孰如君，琐闼曾窥献纳文。海内风尘难见面，眼中芳草又离群。星槎夜下螺江树，玉节寒开乌石云。闻道仲钦棠荫在，八闽刑错是奇勋。
送圆上人还五台
作者：杨巍
朝代：明

清凉古佛地，有屋傍西台。涧雪春仍积，岩花夏始开。已知苦行满，想见文殊来。二虎倘无恙，为予问讯哉。
送孔松崖道者
作者：杨巍
朝代：明

是吾夫子后，自幼独修仙。心注形骸外，道窥天地先。蓬莱知远近，岁月自推迁。惆怅此时别，归来几百年。
送孙司训之任良乡学谕
作者：杨巍
朝代：明

几载借荒城，为师独有名。那堪驱瘦马，犹自恋诸生。月上芦沟白，风传黍谷清。莫言官尚冷，已得近神京。
送张华岩入贺兼忆旧游
作者：杨巍
朝代：明

征盖天边望去尘，东华八月是长春。呼嵩遥想千官处，恋阙空惭万里身。海内灵芝随地贡，怀中宝鉴定谁陈。因君回首云霄上，鸣佩如今几故人。
送文冈诗予有青琐几年还入梦苍生此日转多情之句受庵周公许不吃力戏作绝句
作者：杨巍
朝代：明

闭户吟诗十几年，浑无一句向人传。如何四海周公瑾，独取骊歌第二联。
送无名道人还楼子庄
作者：杨巍
朝代：明

满地寒云色，悲君欲远游。何方非梦境，随处有丹丘。汉岛孤烟暝，秦台万木秋。他年道成日，鹤驾再来不。
送晋左史冯公闻讣还海丰次韵
作者：杨巍
朝代：明

思亲去国复离居，一夕怜君鬓发疏。几日春山驱匹马，十年梁苑忆长裾。文章已喜留西邸，机杼应悲见旧庐。读罢白华多少泪，海边人仰孝泉鱼。
送李□恭司训藁城与槐南正庵相近
作者：杨巍
朝代：明

文成倚马几人看，老作中山学校官。但继弓裘三世业，宁辞风雨一毡寒。西堂可遂联床约，缩地应追益友欢。莫向尘埃羡炎热，折腰为吏古来难。
送杨小竹兵备昌平
作者：杨巍
朝代：明

谢傅从容谈奕日，终军慷慨请缨年。风云阵列沙河上，虎豹旗翻帝寝边。
送汪山人游山海
作者：杨巍
朝代：明

自是江湖客，犹然变姓名。妻拿贫不问，书画老逾精。云黯秦王岛，山高孤竹城。同谁登碣石，醉看海涛生。
送漳渠杨公分守云中
作者：杨巍
朝代：明

怅望云中城，犹隔桑乾水。远道令人愁，况近单于垒。单于何猖狂，侵掠日未已。苍茫应与朔，满眼生荆杞。天子廑宵旰，吾徒宁不耻。杨公慷慨人，愤时恒拊髀。谈兵樽俎间，往往得神理。兹行讵徒然，王庭应远徙。分手勿踌躇，丈夫志万里。
送王同年中丞
作者：杨巍
朝代：明

兄也景略流，平生更慷慨。世事一到手，此身即不爱。开府向沙碛，咫尺是贼垒。筹策走风电，河山有别态。西人胆正寒，印绶倏然解。吾辈去留间，岂无天意在。今年予衰甚，亦欲浮于海。他日修短札，从兄乞沆瀣。
送王太仆之任滁州
作者：杨巍
朝代：明

出入三朝琐闼中，承恩今借历湖东。论官亦是王毛仲，抗疏犹传魏郑公。山色青围衙舍满，泉声乱落古今同。使君自有无疆意，肯向溪亭学醉翁。
送王广文宗之使京回还宁海其弟正之皆有文名用前韵
作者：杨巍
朝代：明

君家兄弟玉为林，怪尔官卑且滞淫。奉使虚随天阙转，谈经复向海门深。幸逢汉代崇儒日，不比秦皇策石心。赋就淩云人所羡，岂无狗监是知音。
送田广文之邹平府教授
作者：杨巍
朝代：明

偃蹇儒官谁更过，谈经空说似田何。读来万卷犹为少，携去片毡亦是多。泗水春风馀润泽，尼山夜月尚嵯峨。贾生也作长沙傅，千古还知道不磨。
送程大参入贺
作者：杨巍
朝代：明

仙槎北上几时还，帝阙高悬霄汉间。黄帕共瞻新使节，皂囊犹记旧朝班。天开阊阖箕星晓，日近蓬莱紫气殷。遥想彤墀嵩祝后，将因献纳对龙颜。
送程尉还蜀
作者：杨巍
朝代：明

与君万里别，忍见柳条春。已恨罢官早，兼悲为客贫。猿声来峡口，草色暗江津。想就严平卜，行藏不在人。
送莫广文署县后还邹平
作者：杨巍
朝代：明

横经济北自何年，暂视铜符渤海边。才大岂愁淹簿领，兴多随处见诗篇。盘河水落疑恩泽，大峪峰高忆讲筵。别后未须劳翰札，贤声雅有口碑传。
送葛双石兵宪转江西大参
作者：杨巍
朝代：明

旌旗遥指豫章城，楚水吴山几日程。塞上勋名堪勒石，客中离别若为情。路经匡阜双螺碧，舟入浔阳一镜平。见说东南民力尽，应将抚字慰苍生。
送董三同献春秋补传不遇还越中
作者：杨巍
朝代：明

嗟君万里谒枫宸，又向江湖老此身。补传抱来空泣玉，新诗赋罢浪惊人。愁中南国干戈在，雪里长淮道路贫。荐士未如杨得意，绨袍虽赠亦沾巾。
送董司训茂卿之任高平大父曾为邑令有生祠
作者：杨巍
朝代：明

一毡西入太行云，把酒都城此送君。每向尘埃悲吏役，却因庠序羡人文。门临上党千峰绕，马过浮桥二水分。大父昔年曾作宰，祠堂香火正氤氲。
送董喜山任寿州督农判官
作者：杨巍
朝代：明

喜汝新承命，督农濠上原。下帷曾愤志，佐郡自多恩。淮水云生座，公山树到门。循行春正暮，花满楚人村。
送许广文还易州兼寄张北冈万育吾
作者：杨巍
朝代：明

堪悲吾道已蹉跎，回首燕山限九河。海上人思安定学，客中谁听渐离歌。关门此日风尘少，易水长年雨雪多。若见两豪凭问讯，谈兵壮志复如何。
送谭广文西归
作者：杨巍
朝代：明

官舍连秦岛，生徒尽鲁儒。如何舍此去，为忆子云居。户外清流满，窗中古木疏。知君精化理，应著景升书。
送赵郎中之任保宁
作者：杨巍
朝代：明

自古阆中贤太守，其间强半有诗名。以君起草明光殿，遂尔分符大获城。秦代金牛开驿路，巴童竹马候行旌。治平十咏应先和，涪水皆添白雪声。
送邓广文之任崇阳令
作者：杨巍
朝代：明

文旆忽南去，老怀奈别何。仙凫攀未得，荒墅更谁过。客路九江远，楚城三户多。一言堪赠否，佳政在弦歌。
送郭参将振赴淮阳总戎二首
作者：杨巍
朝代：明

分阃向南州，王程不可留。九边名已著，三楚战应休。蓬断狼山野，烟昏蜃海楼。平生许国志，把酒看吴钩。推毂权方重，陇西名素高。樽前歌杕杜，海上望旌旄。未战谋先定，临时气自豪。威声已飞去，白日静波涛。
送郭参将振赴淮阳总戎二首·其一
作者：杨巍
朝代：明

分阃向南州，王程不可留。九边名已著，三楚战应休。蓬断狼山野，烟昏蜃海楼。平生许国志，把酒看吴钩。
送郭参将振赴淮阳总戎二首·其二
作者：杨巍
朝代：明

推毂权方重，陇西名素高。樽前歌杕杜，海上望旌旄。未战谋先定，临时气自豪。威声已飞去，白日静波涛。
送陶生还会稽二绝句
作者：杨巍
朝代：明

问君那忍别吾庐，为忆兰亭有旧居。尘世变迁难自料，茂林脩竹近何如。九河风色不胜秋，多病怜君上去舟。明岁春时还念我，桃花深处半间楼。
送陶生还会稽二绝句·其一
作者：杨巍
朝代：明

问君那忍别吾庐，为忆兰亭有旧居。尘世变迁难自料，茂林脩竹近何如。
送陶生还会稽二绝句·其二
作者：杨巍
朝代：明

九河风色不胜秋，多病怜君上去舟。明岁春时还念我，桃花深处半间楼。
送高少尹还章丘时雪中过访
作者：杨巍
朝代：明

一官弃去若鸿毛，千首诗成兴独豪。此日逢迎真倒屣，十年书札忆神交。酒杯共把岭园雪，世事回惊渤海涛。别后山中堪自爱，女郎峰顶暮云高。
送黎乐溪宪副转甘肃太仆二首
作者：杨巍
朝代：明

白岭千山外，黄河万国西。塞云秋渺渺，沙草日凄凄。远地难离别，边城尚鼓鼙。张王名未泯，駉政定思齐。帷幄运筹者，翻令在牧刍。忧时双鬓短，去路一琴孤。已振兰台纪，应蕃沙苑驹。谁云閒散地，麟阁伫新图。
送黎乐溪宪副转甘肃太仆二首·其一
作者：杨巍
朝代：明

白岭千山外，黄河万国西。塞云秋渺渺，沙草日凄凄。远地难离别，边城尚鼓鼙。张王名未泯，駉政定思齐。
送黎乐溪宪副转甘肃太仆二首·其二
作者：杨巍
朝代：明

帷幄运筹者，翻令在牧刍。忧时双鬓短，去路一琴孤。已振兰台纪，应蕃沙苑驹。谁云閒散地，麟阁伫新图。
逢刘吉士钝庵时谪戍雁门
作者：杨巍
朝代：明

叹尔词林客，如何在塞门。蹉跎头渐白，慷慨气犹存。把剑论时事，吹灯照泪痕。金鸡闻欲赦，早晚沐天恩。
逢杨风轩教谕时风轩罢官久矣劝之东归故乡
作者：杨巍
朝代：明

前岁一官罢，于今尚远途。鬓毛惊尽白，囊箧想应无。老更攻诗翰，狂犹到酒垆。东归旧业在，三径未全芜。
遣兴
作者：杨巍
朝代：明

病卧独亲药裹，诗成不负年华。汩汩门前流水，青青山上人家。梦绕床头诗卷，榻依洞口烟萝。谁遣村童送酒，忽听野鸟如歌。
遣兴·其一
作者：杨巍
朝代：明

病卧独亲药裹，诗成不负年华。汩汩门前流水，青青山上人家。
遣兴·其二
作者：杨巍
朝代：明

梦绕床头诗卷，榻依洞口烟萝。谁遣村童送酒，忽听野鸟如歌。
遣怀
作者：杨巍
朝代：明

世上除书不到眼，天涯怀抱自开尊。平生只有吟诗癖，吏散鸦啼独闭门。
邀诸学博赏菊
作者：杨巍
朝代：明

佳菊偏宜晚，入冬始落英。寒增茅屋色，雅称野人情。霜露清三径，壶觞尽一生。广文能好我，骑马过柴荆。
邹县谒孟子庙
作者：杨巍
朝代：明

济溺微言在，论功并禹堪。经过瞻庙貌，气象尚岩岩。泗水宫墙北，峄山城郭南。祗因能直养，万木与天参。
郊居
作者：杨巍
朝代：明

秋苔青遍野，寂寞惬郊居。何处山僧至，门前响木鱼。
郊居效乐天
作者：杨巍
朝代：明

老去无馀事，徜徉草野间。高芦移当竹，乱石叠为山。客到即呼酒，僧来同闭关。不因逢盛世，那遂此清閒。
郊居秋兴
作者：杨巍
朝代：明

郊原净秋色，幽事甚从容。不厌山僧过，每于田父逢。为桥通野水，伐木出寒松。更愿烟尘绝，终身一老农。
酬刘二府过岭园刘宣府人有高才以非科甲故有末句
作者：杨巍
朝代：明

老喜故人海上过，开尊岭圃对烟萝。才闻朔塞兵初罢，岂料中原事渐多。语到苍生流涕泪，愁临岐路邈山河。眼前君最强吾意，国士宁须甲乙科。
醉中放歌
作者：杨巍
朝代：明

茫茫天壤内，狂放有吾徒。布袍不值钱，当酒宁几壶。晴空起雷雨，把杯相叫呼。烟云满郊甸，龙蛇能辨无。世态亦如此，富贵岂良图。管仲尚小器，公孙非丈夫。惟有刘伯伦，酒德耀寰区。
醉卧读高苏门诗
作者：杨巍
朝代：明

閒居长是醉，高枕任吾欹。懒慢心方得，蹉跎老岂知。北窗风到处，深树鸟鸣时。世事一无好，犹耽陶谢诗。
醉日移竹八韵
作者：杨巍
朝代：明

曾读田家谱，竹宜醉日栽。新从济南乞，正及此时来。雨好忽连夜，风轻不动埃。清音应入户，疏影欲浮苔。逸士携琴至，幽怀对尔开。觅竿防稚子，留叶固新醅。诗向溪边得，人疑淇上回。成林如可望，甘老白云隈。
醒后闻磬声
作者：杨巍
朝代：明

泠然响清磬，我思良悠悠。披衣一起坐，明月悬高楼。遥遥目天宇，空阔万象收。此时无人言，独与太虚游。河清不可俟，天运倏已周。冥心入无极，真想在浮丘。人生亦昼夜，身外更何求。
重过沾化范公园
作者：杨巍
朝代：明

人忆羲皇上，园开渤海西。以予别去久，是路再来迷。雨遍桑麻野，春深桃李蹊。平生一范老，不见意悽悽。
重过马谷山村
作者：杨巍
朝代：明

山村重到日，风景益堪亲。家远惟宜病，境幽岂避人。云开山洞晓，水漫九河春。投老此中得，当年枉问津。
长山王同年学博过访因谈醴泉寺赠以小诗
作者：杨巍
朝代：明

君家长白山，中有醴泉寺。垂老不能游，笑我缘何事。君今访我来，更复谈清致。一泉生峰顶，乱流到平地。范公读书堂，四时有苍翠。岂惟山水佳，其人亦相似。名高齐鲁间，羡君从早岁。同榜称白眉，词林为赤帜。地灵人亦杰，相传岂无谓。礼闱久抱屈，复罢催租吏。横经向何所，人文观盛世。崇卑不足论，所贵有胸次。酌君一杯酒，相看各意气。白云逐君来，使我生遐思。
长干行二首效齐梁体
作者：杨巍
朝代：明

妾住清溪口，门临江上柳。柳花飞似雪，惆怅与郎别。记得初相遇，门前花满树。只今已落花，郎去宿谁家。
长干行二首效齐梁体·其一
作者：杨巍
朝代：明

妾住清溪口，门临江上柳。柳花飞似雪，惆怅与郎别。
长干行二首效齐梁体·其二
作者：杨巍
朝代：明

记得初相遇，门前花满树。只今已落花，郎去宿谁家。
閒居赠五台僧
作者：杨巍
朝代：明

浮世岂忘我，衰颓无片能。绝交惟独往，问字几人曾。门径长青草，轩窗挂紫藤。莫言少客访，见有五台僧。
闰八月十五柬王高二君以前月惠酒病不能会
作者：杨巍
朝代：明

正当延赏夜，一病独成眠。北海尊空在，南楼兴杳然。清宵嗟已失，白月喜重圆。兹夕谁能负，星河万里天。
闵旱二首万历庚子作
作者：杨巍
朝代：明

一旱忽四年，天心忍若此。居乡无片长，自愧何穷已。沟壑不忍视，一视泪如雨。凭谁请发棠，空饱仓中鼠。
闵旱二首万历庚子作·其一
作者：杨巍
朝代：明

一旱忽四年，天心忍若此。居乡无片长，自愧何穷已。
闵旱二首万历庚子作·其二
作者：杨巍
朝代：明

沟壑不忍视，一视泪如雨。凭谁请发棠，空饱仓中鼠。
闻东西之警
作者：杨巍
朝代：明

江湖老泪流，二月忽高秋。每虑东西乱，不知早晚休。雪深狐外岭，云黑蜃边楼。廊庙群公在，应分圣主忧。
闻喜公署言怀
作者：杨巍
朝代：明

寂寞淹山馆，寒城下夕阴。迂怀空慕古，抚事已成今。路远乡书少，天高秋意深。不堪客思苦，月出更闻砧。
闻王柳滨谪楚中二首
作者：杨巍
朝代：明

闻近长沙地，应悲屈贾魂。莫言谪戍苦，不死是君恩。一自潞河别，几看秋草生。哭君无限泪，不是世人情。
闻王柳滨谪楚中二首·其一
作者：杨巍
朝代：明

闻近长沙地，应悲屈贾魂。莫言谪戍苦，不死是君恩。
闻王柳滨谪楚中二首·其二
作者：杨巍
朝代：明

一自潞河别，几看秋草生。哭君无限泪，不是世人情。
闻蝉有感
作者：杨巍
朝代：明

阴阴夏木满西轩，蝉响初闻是故园。幸得秋风时向晚，恰当雨霁噪逾繁。门前不改烟霞色，枝上如闻道德言。回首十年关塞外，夕阳惟有鼓鼙喧。
闻陆太宰南还六韵
作者：杨巍
朝代：明

还家三载久，回首五云深。自笑波仍起，如何陆亦沉。毁誉不在我，宠辱岂惊心。远水回孤棹，空斋横素琴。安危责有系，衰病任相侵。好向山中卧，宁为泽畔吟。
阅武二首
作者：杨巍
朝代：明

半是汉兵半酒徒，五陵豪气莫嫌粗。眼前上马誇轻捷，腰下斜悬金仆姑。十八男儿六郡雄，一身能挽双雕弓。银牌射得不将去，醉卧妖姬酒肆中。
阅武二首·其一
作者：杨巍
朝代：明

半是汉兵半酒徒，五陵豪气莫嫌粗。眼前上马誇轻捷，腰下斜悬金仆姑。
阅武二首·其二
作者：杨巍
朝代：明

十八男儿六郡雄，一身能挽双雕弓。银牌射得不将去，醉卧妖姬酒肆中。
雁门九日无兴登高作诗二首
作者：杨巍
朝代：明

九塞行将遍，三秋岁欲残。故乡归未得，客抱向谁宽。云送台山暝，风吹关树寒。干戈正扰攘，何处可凭栏。把酒不能醉，登高柰所思。岂堪云断处，正值雁回时。风雨楼烦国，关山李牧祠。寒花无意赏，况复鬓毛衰。
雁门九日无兴登高作诗二首·其一
作者：杨巍
朝代：明

九塞行将遍，三秋岁欲残。故乡归未得，客抱向谁宽。云送台山暝，风吹关树寒。干戈正扰攘，何处可凭栏。
雁门九日无兴登高作诗二首·其二
作者：杨巍
朝代：明

把酒不能醉，登高柰所思。岂堪云断处，正值雁回时。风雨楼烦国，关山李牧祠。寒花无意赏，况复鬓毛衰。
雁门述怀詶徐王杨三君子
作者：杨巍
朝代：明

黯黯高阙云，恻恻雁门树。我来夏方初，不知秋已暮。时序固其然，鬓毛愁则素。勋名愧流辈，乡山梦里去。孤抱竟谁陈，援毫述短句。边尘秋不起，公馀即闭关。所慕在沈静，日夕对南山。长空寒鸟没，远岫孤云还。世途老难行，因思江海间。匪君有道气，何由展心颜。沧海不西流，日驭无东轭。如何百年间，愁与病相积。我有万古心，倾倒向三益。徐孺高士流，王猷尚标格。扬云作词赋，雅调宣金石。秋风吹紫塞，木叶不能闻。慷慨空如此，多愧武安君。平生秉微尚，归梦一何勤。手弄玄池水，足蹑灵岳云。终当谢明时，我言岂徒云。
雁门述怀詶徐王杨三君子·其一
作者：杨巍
朝代：明

黯黯高阙云，恻恻雁门树。我来夏方初，不知秋已暮。时序固其然，鬓毛愁则素。勋名愧流辈，乡山梦里去。孤抱竟谁陈，援毫述短句。
雁门述怀詶徐王杨三君子·其三
作者：杨巍
朝代：明

沧海不西流，日驭无东轭。如何百年间，愁与病相积。我有万古心，倾倒向三益。徐孺高士流，王猷尚标格。扬云作词赋，雅调宣金石。
雁门述怀詶徐王杨三君子·其二
作者：杨巍
朝代：明

边尘秋不起，公馀即闭关。所慕在沈静，日夕对南山。长空寒鸟没，远岫孤云还。世途老难行，因思江海间。匪君有道气，何由展心颜。
雁门述怀詶徐王杨三君子·其四
作者：杨巍
朝代：明

秋风吹紫塞，木叶不能闻。慷慨空如此，多愧武安君。平生秉微尚，归梦一何勤。手弄玄池水，足蹑灵岳云。终当谢明时，我言岂徒云。
雨中和张山人怀归越中
作者：杨巍
朝代：明

故里何年别，鱼书隔岁沉。囊无十日费，鬓有二毛侵。交谊原非浅，酒杯莫厌深。西园听雨处，还似越江浔。
雨中客自济南惠石与竹榴
作者：杨巍
朝代：明

移将华顶石，寄我海边村。已适乐山意，况兼花木繁。风光分北渚，雨气满西轩。从此获三益，恍同静者言。
雨夜有感
作者：杨巍
朝代：明

白昼又黄昏，更深未掩门。人垂灯下泪，鬼哭雨中魂。双鬓愁将老，一经还自温。寥寥长夜里，心事与谁论。
雨夜董信溪过访
作者：杨巍
朝代：明

卧病沧江上，柴扉昼不开。况兹风雨夕，乃有故人来。绕屋吟黄叶，疏灯照绿苔。平生丘壑意，共尽掌中杯。
雪后见树凇二首
作者：杨巍
朝代：明

未到春风里，忽惊树树花。寒光凝涧壑，野气乱烟霞。远路归樵子，何枝栖暮鸦。伫看消曙色，错认是瑶华。开门看霁雪，似雾复如花。自讶非玄圃，何缘得素霞。占年知大有，施食到饥鸦。为爱千林色，浑忘两鬓华。
雪后见树凇二首·其一
作者：杨巍
朝代：明

未到春风里，忽惊树树花。寒光凝涧壑，野气乱烟霞。远路归樵子，何枝栖暮鸦。伫看消曙色，错认是瑶华。
雪后见树凇二首·其二
作者：杨巍
朝代：明

开门看霁雪，似雾复如花。自讶非玄圃，何缘得素霞。占年知大有，施食到饥鸦。为爱千林色，浑忘两鬓华。
雪夜宿避风尘处梦夫人陈氏意极悲酸檃括其语为二绝句时万历乙未仲冬十六日也
作者：杨巍
朝代：明

风响寒林夜雪深，此来见我九泉心。别君更有千行泪，明日看时血满襟。自别毗陵隔死生，白头未遂岂忘情。当年四鼓读书夜，记得南邻碾子声。
雪夜宿避风尘处梦夫人陈氏意极悲酸檃括其语为二绝句时万历乙未仲冬十六日也·其一
作者：杨巍
朝代：明
体裁：七言绝句

风响寒林夜雪深，此来见我九泉心。别君更有千行泪，明日看时血满襟。
雪夜宿避风尘处梦夫人陈氏意极悲酸檃括其语为二绝句时万历乙未仲冬十六日也·其二
作者：杨巍
朝代：明

自别毗陵隔死生，白头未遂岂忘情。当年四鼓读书夜，记得南邻碾子声。
雪夜晋邸赏红梅和孟卫源方伯韵
作者：杨巍
朝代：明

王家仙苑倚云开，雪暖山城初放梅。授简正逢佳客会，移灯若遣美人来。亭栏绛雾翻歌袖，盆盎香风入酒杯。最羡襄阳诗句好，琼瑶欲和愧非才。
雪霁游天界寺
作者：杨巍
朝代：明

满寺皆山色，房房带薜萝。松篁宁厌密，钟磬翻嫌多。楼压云边树，池通江上波。诸天新霁雪，乘月更宜过。
静海逢炒米店旧主人甲辰下第曾饭其家
作者：杨巍
朝代：明

萧条野店大河滨，三十年前旧主人。今日相逢无限意，一裘犹记苦风尘。
题万松图谢客惠双柏树
作者：杨巍
朝代：明

感君惠我二柏树，为君试写万松图。醉中落笔无远近，醒后看之亦扶疏。梦入天台第几峰，千岩万壑尽苍松。晴宵白昼作风雨，屈枝老干蟠虬龙。闻道此中堪避世，服松餐柏固元气。祗因轩冕误长生，佳树移来想高致。野人家在沧海浔，顿令蓬户罗清阴。病来已弃大夫职，老去能参般若心。吁嗟乎得此二柏树，何啻双南金。
题介休王医杏林卷
作者：杨巍
朝代：明

卖药兼求道，年年海上过。应人浑偶尔，济世有诸科。术异泣神鬼，心閒到薜萝。春来闻种杏，万树绕汾河。
题先大夫所遗万竿烟雨障子
作者：杨巍
朝代：明

依山傍水总相宜，不说南朝李画师。贫也家遗惟此物，痛哉亲去已多时。堂空似觉烟云合，夜静犹闻风雨悲。满幅潇然双泪洒，可能更诵蓼莪诗。
题刘广文墨竹
作者：杨巍
朝代：明

千载俄逢此墨君，茅斋顿觉起秋云。静怜疏影时相对，遥忆清风晚未闻。高节不随天地老，淡烟曾与蕙兰群。伊谁携向西窗坐，惟有能诗郑广文。
题同官孟女祠效胡曾体
作者：杨巍
朝代：明

烈女山头还有庙，秦人塞上已无城。经过莫听漆河水，犹似当年号哭声。
题愧非马公巢云亭
作者：杨巍
朝代：明

先生好事者，往往弄奇怪。所乘竹木车，首尾作船态。前年造行窝，看花随处载。世人无不笑，达人无不爱。忽于柳树上，为亭团似盖。四围无轩窗，云烟互而霭。亭中何所有，酒杯长日在。亭中何所为，吟诗学马戴。亭中何所见，北溟与东岱。亭中何所亲，山僧与荷篑。秖欲远尘寰，不为增气槩。我也作一洞，狂放亦其最。两孔亘如环，中间颇不隘。朅来陈道人，品题是仙界。冥心坐终夕，动静俱无碍。百年湖海意，领略须吾辈。秋风吹十里，初凉体则快。或饮君亭上，或酌我洞内。酩酊无不可，谁能求富贵。兹乐难具言，更以心相会。
题旧沧州主人壁
作者：杨巍
朝代：明

自从献策至悬车，此地经过四纪馀。白首还家成底事，空惭人迓老尚书。
题明宗真儒卷六韵
作者：杨巍
朝代：明

溯系唐尧后，分茅太岳东。贵无叔世态，雅有哲王风。翰墨龙文绕，笙竽凤曲同。谈诗宗汉魏，讲道入鸿濛。地近蓬莱阁，客迎碣石宫。愿言翊圣主，天禄共无穷。
题松溪书屋四首
作者：杨巍
朝代：明

达人屏尘垢，日日向林麓。偃仰岩壑间，置书翻不读。以道猎万化，机运洞伸缩。默然坐磐石，一鸟鸣高木。浮化万山里，山色何青青。更于最深处，乃结一茅亭。溪径饶芳草，旦晚饭仙苓。澹泊有如此，曰惟养性灵。溪声与松声，早梦寒惊破。萝径露初晞，步向西斋坐。云生树忽暝，泉响山疑堕。吟成二雅诗，歌罢无人和。汲水自漱齿，隐几读阴符。既以窥元化，又欲定八区。大道无言象，至乐在江湖。时运苟不至，且览昆崙图。
题松溪书屋四首·其一
作者：杨巍
朝代：明

达人屏尘垢，日日向林麓。偃仰岩壑间，置书翻不读。以道猎万化，机运洞伸缩。默然坐磐石，一鸟鸣高木。
题松溪书屋四首·其三
作者：杨巍
朝代：明

溪声与松声，早梦寒惊破。萝径露初晞，步向西斋坐。云生树忽暝，泉响山疑堕。吟成二雅诗，歌罢无人和。
题松溪书屋四首·其二
作者：杨巍
朝代：明

浮化万山里，山色何青青。更于最深处，乃结一茅亭。溪径饶芳草，旦晚饭仙苓。澹泊有如此，曰惟养性灵。
题松溪书屋四首·其四
作者：杨巍
朝代：明

汲水自漱齿，隐几读阴符。既以窥元化，又欲定八区。大道无言象，至乐在江湖。时运苟不至，且览昆崙图。
题梁中丞卷四首 其一 吉士
作者：杨巍
朝代：明

宣献平时书已校，不须中秘更燃藜。都门处处春偏好，携酒看花费马蹄。
题梁中丞卷四首 其三 阅边
作者：杨巍
朝代：明

榆关西去接轮台，万里烟尘画不开。无限边情空浪说，惟君亲到玉门来。
题梁中丞卷四首 其二 给事
作者：杨巍
朝代：明

漏转铜龙夜未残，即持白简立朝端。宰臣不喜忠良士，始信言官自古难。
题梁中丞卷四首 其四 参政
作者：杨巍
朝代：明

三辅贤声未有涯，春风曾及万人家。至今父老思恩泽，犹护甘棠一树花。
题梁中丞卷四首·吉士
作者：杨巍
朝代：明

宣献平时书已校，不须中秘更燃藜。都门处处春偏好，携酒看花费马蹄。漏转铜龙夜未残，即持白简立朝端。宰臣不喜忠良士，始信言官自古难。榆关西去接轮台，万里烟尘画不开。无限边情空浪说，惟君亲到玉门来。三辅贤声未有涯，春风曾及万人家。至今父老思恩泽，犹护甘棠一树花。
题梁太宰雕桥庄
作者：杨巍
朝代：明
体裁：五言律诗

闻道仙源胜，逶迤接滹滨。太行去咫尺，大陆缘通津。种竹依流水，开轩隔世尘。佳宾时过访，谈奕坐奇茵。
题武进杨鹅山写真障子其子为锦衣
作者：杨巍
朝代：明

早岁游江县，常时忆太湖。草玄亭在否，松月夜仍孤。未遂云龙志，空留冰鹤图。传家欣有子，名列执金吾。
题沧洲卷送张子还越中
作者：杨巍
朝代：明

露冷沧江客欲回，囊空人共惜高才。家居东海经年别，舟问南徐几月开。秋草独过伯禹墓，寒云愁上越王台。不知陆贾游归日，曾有群公诗卷来。
题潘母节义卷
作者：杨巍
朝代：明

我今行年八十二，犹向人间问奇事。舍弟都门寄书来，盛称潘母之节义。潘母早岁失所天，即诵柏舟以自誓。区区一死谅非难，祗为怀中有弱嗣。可转羞为山下石，不动真如井中水。自古闺阁有丈夫，潘母训子乃相似。每忧世上起风尘，使学孙吴万人艺。阿子谈兵已著名，因念所天忽长逝。屡经当路表其门，遂使贤声满帝里。南北干戈苦未休，欲树勋名此其际。潘生临危莫爱身，以体慈母三迁意。汝家旧在渤海隅，汉岛秦台相对峙。母为节妇子忠臣，为我齐人一吐气。
题王宪长龙池图
作者：杨巍
朝代：明

君家素业傍河汾，闭户谈经世所闻。不信终当作霖雨，请看池上夜生云。
题空尘画
作者：杨巍
朝代：明

不听松风起，山窗生暮寒。惟愁天地老，留此画图看。
题老君堂
作者：杨巍
朝代：明

白云深锁老君堂，万柏千松岁月长。若有前朝宫观事，愿来此地一焚香。
题舍弟二川卷
作者：杨巍
朝代：明

惠连此地掩郊扉，为爱邻家尽钓矶。况是沧江秋色好，隔原频见鹡鸰飞。
题许参戎风木卷
作者：杨巍
朝代：明

雁峰南下苍茫树，旧是阿翁栖隐处。落日犹悬双竹扉，英魂不返泉台路。幽思无端结暮云，秋山猿鹤叫孤坟。将军莫向西风哭，赤叶萧萧谁忍闻。
题赵子冲玄稿
作者：杨巍
朝代：明

嗟君狂者流，一第竟悠悠。见客少青眼，吟诗欲白头。溪山无世态，花鸟共春愁。从此声名著，前身赵倚楼。
题马愧非巢云亭
作者：杨巍
朝代：明

亭子起何所，高悬古柳间。为聆黄鸟语，兼爱白云还。杯外分平楚，座中到远山。襟期有如此，能望不能攀。
题龙门图送温侍御还朝
作者：杨巍
朝代：明

叠浪下危岑，谁言禹凿深。群龙斗白日，客子发孤吟。怒损三川气，愁关天地心。凭君为砥柱，到海万波沉。
饮谷司马荷花池
作者：杨巍
朝代：明

不到濂溪上，谁知花正开。清临明月浦，美映九莲台。过雨看逾好，无风香亦来。眷兹君子德，日暮更衔杯。
首尾吟二首效宋人体
作者：杨巍
朝代：明

我思尧舜时，寮寀尽师师。犹谨危微念，长歌喜起诗。中天悬日月，万古仰纲维。击壤人不见，我思尧舜时。我思孔孟时，人得圣贤师。六籍咸遵古，七篇半引诗。无非明帝道，总是正天维。异说纷然出，我思孔孟时。
首尾吟二首效宋人体·其一
作者：杨巍
朝代：明

我思尧舜时，寮寀尽师师。犹谨危微念，长歌喜起诗。中天悬日月，万古仰纲维。击壤人不见，我思尧舜时。
首尾吟二首效宋人体·其二
作者：杨巍
朝代：明

我思孔孟时，人得圣贤师。六籍咸遵古，七篇半引诗。无非明帝道，总是正天维。异说纷然出，我思孔孟时。
秦淮曲
作者：杨希淳
朝代：明
体裁：七言绝句

谁家楼阁隐修篁，门对清溪一水长。细雨捲帘还日暮，数声款乃送渔郎。
书院松涛
作者：杨应奎
朝代：明
体裁：七言律诗

精舍阴阴万木稠，隔墙遥望翠云浮。波涛终夜惊成拍，风雨连朝听不休。劲气偶同天籁发，潮音应傍海门悠。空斋得此消岑寂，一榻泠然爽若秋。
云门山绝顶新构小亭
作者：杨应奎
朝代：明
体裁：古风

云门高削金芙蓉，晶荧空旷走游龙。何处高人在空谷，乃向危颠结华屋。亭亭独立古石坛，长风飒飒动高寒。星辰错落手可攀，玉女夜行锦囊翻。自是孤绝可独往，白榆朱草次第长。轩栋虚白趁高卧，吐纳沆瀣心神爽。
咏怀·其一
作者：杨应奎
朝代：明
体裁：古风

青楼临流水，水流何溅溅。上有愁思妇，中有万里船。欲寄相思信，捩柁捷如烟。抱琴歌一曲，知音有谁怜。曲罢不忍续，泪下如流泉。夫婿乐新欢，何时理断弦。
咏怀·其二
作者：杨应奎
朝代：明
体裁：古风

汤汤黄河水，来自昆崙山。万折始东下，迅流逐惊湍。日夜奔赴海，何时复西还。龙门岂不险，砥柱岂不艰。泛泛中流楫，溯洄良独难。过时终有悔，乘势称明贤。壮士中夜心，感慨伤肺肝。
团扇郎
作者：杨应奎
朝代：明
体裁：乐府曲辞

秋风歇团扇，郎心中道变。慇勤度岁寒，夏来还相见。
妾薄命
作者：杨应奎
朝代：明
体裁：乐府曲辞

光阴易逝难留，暂登画阁重楼。流苏帐暖香浮，蔼若阳春绸缪。华筵锦席相酬，称寿舞献婆娑。塞曲明讴齐歌，觥筹交错蹉跎。开怀尽欢颜酡，醲酣饱饫合和。周折礼度容与，举止疏畅沉鱼。狂态暗生绝裾，法语束缚安居。红颜可悦礼裁，操觚挈榼摧颓。弱质纤体萦回，金珠杂遝往来。目惊心悸难媒，黛销绿减朱颜。新声转风丽娟，气喷椒兰间关。杂进比西并班，婉娈爱惜意悭。开樽致欢骄奢，祗恐酒数难加。兴阑客子还家，答言杯盘犹赊。
幽居
作者：杨应奎
朝代：明
体裁：古风

卜筑当郡城，而我居独幽。深巷轮蹄远，小园树木稠。墙垣甃白石，前街临清流。茅屋仅数楹，图书列四周。床上悬鸣琴，古调莫能俦。秋风飒然至，披襟一坐酬。眼前无长物，竹菊三两畴。日午密阴转，散发咏公刘。真乐在读书，日与圣贤游。或时忘盥栉，巾服亦懒求。但祝年谷登，非为稻粱谋。
怀管宁
作者：杨应奎
朝代：明
体裁：古风

幼安青云士，非时效泥蟠。同志乃定交，割席凛冰寒。倏然远污浊，逾海障狂澜。千载仰斯人，逸驾不可攀。
晁错受经图
作者：杨应奎
朝代：明
体裁：五言律诗

经自伏生授，言从玉女传。秦灰方冷后，孔壁未开先。文武存方策，唐虞在简编。何人图盛事，仰止愧前贤。
水阁
作者：杨应奎
朝代：明
体裁：五言律诗

岸柳垂阴密，莲池布叶齐。帘栊回曲槛，梁栋蔽高题。燕坐风生腋，微吟月满溪。偏宜乘兴饮，无问晓鸡啼。
浮萍篇
作者：杨应奎
朝代：明
体裁：乐府曲辞

木生有根花有萼，嗟尔飘萍无所托。幸因雨滋，不免风吹。倏来忽去，安稳难期。霰分密布空随时，彼行何行止何止。人生聚散皆如此，眼见水上萍，更思萍下水。
浴蚕
作者：杨应奎
朝代：明
体裁：古风

谋生有常理，耕桑衣食源。岂能静无事，而乃卧高轩。新春整旧贯，农事已堪敦。条桑满丝阡，归室蚕正繁。浴罢纷成箔，露叶碎供飧。苦心探凉燠，庶得慰朝昏。閒下茅檐下，对花且开尊。但愿丝谷登，辛勤何足言。
渑水田家·其一
作者：杨应奎
朝代：明
体裁：古风

我屋近南山，我圃连沧洲。田畴时雨足，禾黍正油油。閒步看晴野，偶然随海鸥。何期柴门下，好客为我留。盘俎无兼味，瓦缶注黄流。一斟复一酌，宾主醉沉浮。傲然天壤间，坦率更何忧。送客出门去，北窗风飕飕。五柳亦何人，此意堪与俦。
渑水田家·其二
作者：杨应奎
朝代：明
体裁：古风

刈麦复种豆，枯槎嫩芽长。积雨荒草莱，挥锄去其莽。县胥催夏税，东西号呼响。斛麦输官仓，中心独惘惘。夜眠背始帖，粥食亦安爽。策杖看山云，野老共来往。相与话桑麻，多言今胜曩。贫者虽无食，禾黍亦可仰。归来颂七月，可以当击壤。
燕歌行
作者：杨应奎
朝代：明
体裁：乐府曲辞

蒹葭苍苍露为霜，梧桐飘飘金井床。络纬啾啾蜩蝉伤，玄燕寂寂白雁翔。客子遥遥万里行，美人独坐悲流黄。秦川织锦非七襄，陌上采桑不盈筐。深闺茕茕思如狂，参杓斗柄夜纵横。展诗续歌暂徜徉，歌罢呜咽悲中肠。安得君为明月光，流影一照妾屋梁。披衣叠股坐待明，耿耿银汉永相望。
登大云顶题名
作者：杨应奎
朝代：明
体裁：五言绝句

我居云山下，我爱云山巅。一上舒清眺，白云兴杳然。
白马篇
作者：杨应奎
朝代：明
体裁：乐府曲辞

白马出冀北，雕鞍覆锦茵。皎皎西洛道，萧萧清渭津。马骄鸣不止，借问马上人。宝剑铦且博，弩弓逾六钧。马粟巳倾斛，人饮亦将醺。羽檄流星过，边烽报烟尘。虎旅皆腾趫，烈士岂逡巡。驱去忽长啸，凉风薄黄云。追奔志慷慨，树功非希恩。扬扬锦绮者，列乘给翔麟。换骑果下马，探赏桃李春。白马囧如雪，白驹亦如银。乘驹入空谷，生刍乐无垠。
襄阳乐·其一
作者：杨应奎
朝代：明
体裁：五言绝句

并州快剪刀，惜吝不忍买。侬有合欢带，绸缪岂能解。
襄阳乐·其三
作者：杨应奎
朝代：明
体裁：五言绝句

侬心汉江水，欢意如孤舟。舟行有去住，水常日夜流。
襄阳乐·其二
作者：杨应奎
朝代：明
体裁：五言绝句

郁郁藤与萝，引蔓两相齐。秋霜摇落尽，至死不相离。
西洲曲
作者：杨应奎
朝代：明
体裁：五言绝句

水边桃花发，水映桃花红。掉舟约萍开，萍散桃花空。
西门行
作者：杨应奎
朝代：明
体裁：乐府曲辞

索居思沉郁，西门聊踯躅。顾景开逸怀，寻乐散幽独。汨汨陌上尘，湛湛沟中绿。长啸登危峰，濯缨临碧流。臂鹰走黄犬，系马醉青楼。但知乐意洽，宁复几时休。醇醪味本甘，肥牛炙亦美。呼我所欢人，解我心中譺。不醉莫来归，厌厌犹不已。人生七十稀，所患常千百。惜阴各有为，劳劳自成拍。焚膏继日晷，兀兀发巳白。洪厓与浮丘，欣欣难枯槁。白日生羽翰，红颜常不老。眷此血肉躯，安得复年少。死生既有命，富贵必由天。黄金能聚散，日月易推迁。财虏不解事，空为人所怜。
谒仓颉墓
作者：杨应奎
朝代：明
体裁：五言律诗

雨粟书初兆，结绳风渐移。巧因鸟迹出，象应马图垂。制作今逾丽，仪型古莫追。翻思文胜日，托始有馀悲。
谒王沂公墓
作者：杨应奎
朝代：明
体裁：七言律诗

前朝人物系乡思，勋业功名世所推。下马西风伤往事，卧麟高冢惨当时。白杨袅袅吟霜叶，苍藓斑斑点旧碑。立志谁能忘温饱，孤坟瞻拜一凄其。
过扬子江闻金山寺钟
作者：杨应奎
朝代：明
体裁：古风

布帆江上来，苍茫问京口。潮随瓜步上，船泊金山右。海门月初出，炯炯照高牖。泽国烟未灭，萧萧映枯柳。巉岩嵌招提，虚空焕星斗。僧去自鸣钟，客来且沽酒。悠扬物外音，杳蔼云中叩。始疑老龙吟，忽讶鲸鱼吼。老衲起晨炊，渔郎候罟罶。钟陵霜落初，姑苏夜半后。翻忆长乐宫，衣裳遂奔走。薄业岂足铭，虚誉徒尔负。明发戒征途，天涯重回首。
过邯郸访卢生梦处
作者：杨应奎
朝代：明
体裁：古风

邯山纡嵷巃，丛台夹疏柳。茅店古城边，荒堞带虚牖。昔闻黄梁馆，寂寞千载后。卢生风火肠，一枕遽回首。世缘本幻寐，浮生漫奔走。不见平原客，驰跃谁能久。至人未易逢，赖兹传不朽。土人有深意，建祠当道右。遗像瞻清虚，怅然厌纷纠。感慨梦中人，无聊对尊酒。
郊园新雨移竹行
作者：杨应奎
朝代：明
体裁：古风

郊园四月新雨足，万木峥嵘惟欠竹。慇勤移植雨三竿，便觉翛然远尘俗。栖鸾鸣凤未敢希，拂石扫坛还可掬。眼看捲地飘龙鳞，会见参天倚寒玉。朱帘掩映留风声，绮疏参差穿月窟。同与七贤结伴游，追忆二妃怀湘渎。植杖恐作葛陂龙，钓璜难得渭水宿。稍云无葆绿阴浓，笋穿节比在倏忽。此中夷犹适真态，藜藿充肠贫不蹙。莫叹人间有大嚼，得此轻彼过食肉。
郊游看竹
作者：杨应奎
朝代：明
体裁：五言律诗

郊原篱落外，谁种翠琅玕。凤尾萧萧舞，龙根寂寂蟠。水浮春色净，沙护野云寒。试问同游客，何如林下看。
雪中望劈峰
作者：杨应奎
朝代：明
体裁：七言律诗

劈岭高寒插剑铓，晚晴遥望失苍苍。千层华盖从天下，九叠屏风带雪张。影落平芜青黛掩，秀分南极白云长。他年五老能招隐，便结松巢跨石梁。
丰乐亭
作者：杨应文
朝代：明
体裁：五言律诗

仰止丰亭胜，凭高山色来。寒烟迷古寺，积翠满城台。出岫云千尺，临风酒一杯。谈心殊未已，归骑夕阳催。
元日宴贺
作者：杨应文
朝代：明
体裁：七言律诗

天上春归第一人，万邦冠佩庆元辰。桑麻带雨恩波早，梅柳知春物色新。化日光华今始丽，钧天韶乐此方陈。群工不独蒙余泽，到处阳和普至仁。
冬日饮丰乐亭
作者：杨应文
朝代：明
体裁：七言律诗

花飞六出满滁阳，丰乐亭边漫举觞。万里寒霞凝积翠，千岩古柏带余香。溶溶雪水浮杯白，隐隐钟声漏转长。况睹圣朝丰乐事，喜看丹扆发祯祥。
琅琊山
作者：杨应文
朝代：明
体裁：七言律诗

匹马琅琊不厌游，迂回山径兴偏幽。寒云缥缈孤峰冷，霜叶萧疏万壑秋。半偈持来心转静，万缘忘却坐淹留。衔杯漫说环滁胜，忽听钟声绕陌头。
罢旷志喜·其一
作者：杨应文
朝代：明
体裁：七言律诗

罢旷温纶出绛宫，万方欢庆此心同。皇仁大普弥天际，泰运重熙正日中。自昔虽云伤地脉，于今不必叹民穷。更祈罢税宽商力，万世基图颂德丰。
罢旷志喜·其二
作者：杨应文
朝代：明
体裁：七言律诗

搔首民忧夜不眠，忽传丹诏到窗前。回天十疏惭无力，覆露崇朝庆有年。豺虎投荒祛螫趸，犬羊疑塞息烽烟。微臣幸际成周日，共祝明朝既醉篇。
除夕
作者：杨应文
朝代：明
体裁：七言律诗

岁暮天涯惊旅人，休嗟白发负芳辰。一年夜尽江山旧，万象春回草木新。遍户笙歌随漏绕，满阶烟火共筵陈。今宵际此升平事，频把椒觞祝帝仁。
谒陈少阳先生祠
作者：杨应诏
朝代：明
体裁：五言律诗

长剑俯岩阿，危楼覆晚波。独来閒吊古，伤感复如何。社稷谁九鼎，乾坤失两河。向来忧切疏，忠愤见君多。
书荻港驿
作者：杨廉
朝代：明

客怀祇合醉腾腾，荻港来沽酒十升。贫户为垣编白苇，小墟陈货挂青藤。乾坤好似阅人传，身世浑如行脚僧。喜是邮夫供笔墨，聊将履历记吾曾。
同寅罗缉熙宅梅花用王懋学韵
作者：杨廉
朝代：明

花谱从头仔细评，此花偏是出尘清。真香不藉风传递，老干何忧雪压平。迹似化工分冀越，影依窗纸定阴晴。乾坤消息枝枝上，欲起伊川细讲明。
和储静夫户侍元武湖
作者：杨廉
朝代：明

群公湖上欣持杯，此会难再须徘徊。百年籍册比铜版，祖皇严令如春雷。就中半字谁敢裂，冤抑扣之自能雪。环以波光水气寒，六月那知有炎热。千棂万牖诸库开，我初见之犹惊猜。承平户口转增益，但睹万国梯航来。我朝声教皆渐被，周礼司徒掌舆地。示来诗句何铿锵，剩有高才敌宾戏。中洲去岸六七里，犹忆宿湖霄曳履。画船上锁金钥收，极目惟看渺瀰水。一来五日耗不通，纱窗夜夜明晴虹。魂清少寐歌达旦，馀音下撼蛟龙宫。廿年不到湖上路，回首光阴如箭去。澄波照影衰鬓蓬，自觉容颜已非故。沿堤高柳仍含烟，钟山一幅罨画然。无端往事不可问，惟有景物如当年。
和吴宗伯并蒂瓜韵
作者：杨廉
朝代：明

秋瓜并蒂生无数，此等难云不是祥。自与蔷薇相并架，肯随禾黍后登场。青丝绾结摇风软，绿叶纷披带露瀼。老我得归林下日，会应多种绕书堂。
和朱大尹新正写怀
作者：杨廉
朝代：明

潭潭道爱堂，素不通杂客。况当正旦初，公事少关白。尝观循吏传，声誉无赫赫。如公真其人，清暇事文墨。
和朱大尹郊行叠前韵
作者：杨廉
朝代：明

长安簪绂者，软尘恋东华。谁知程鄠县，独爱前川花。今晨偶无事，行行临水涯。农功自兹始，辛苦念田家。
和韵复林云庄
作者：杨廉
朝代：明

客星阁下频来往，两个渔矶管送迎。使者诸方劳物色，钓船何处听滩声。公无当日为臣意，帝有先年共学情。怪底希踪巢父辈，是何谏议不能轻。
咏珠灯次少宗伯马先生韵
作者：杨廉
朝代：明

上元灯事颇争妍，谛视高堂席屡前。太极团团明假象，恒星粲粲各归躔。难将缀语随寒士，祇合娱情照绮筵。一自阳春题品后，搢绅无数续诗篇。
喜雨偶成简东川太宰
作者：杨廉
朝代：明

三伏炎蒸雨势微，孰云倾泻复霏霏。未论秋意先通信，且与烦歊暂解围。嘲哳有声知鸟喜，寂寥无迹认龙归。今宵谢得天公力，高枕安眠不启扉。
寄蒋敬所阁老
作者：杨廉
朝代：明

人物当今房杜流，清论冰玉重山丘。追随秘省如前日，调燮中书已十秋。天上恳辞黄阁去，人间径作赤松游。九重回首思良佐，何必劳神梦卜求。
寒溪乐寿为歙庠生吕佐父题
作者：杨廉
朝代：明

隐君节操老弥坚，收拾寒溪万顷烟。麈柄谭高风入座，鹤汀魂醒月侵船。閒中野史春秋笔，社里班行耆艾年。桂籍自关儿子事，菊庄新酒自篱边。
山居静乐为范君赋
作者：杨廉
朝代：明

厌住城中住范塘，应怜水色与山光。欲耕不似人无地，习静须知自有方。惯看庭前儿扑枣，勤呼墙下仆栽桑。数声啼鸟林花落，坐爱居閒岁月长。
庆成燕和吴懋贞韵
作者：杨廉
朝代：明

苍壁先朝礼百神，赭袍今日宴臣邻。盛分折俎圜丘胙，屡赐深杯内法春。虞室赓歌同浃洽，周家王业起艰辛。由来致泰须君子，试数夔龙在要津。
开先寺读书台
作者：杨廉
朝代：明

僧房五百架庐峰，凿谷开岩重复重。挟策昔人依薜荔，登台此日宿芙蓉。西来惯说庭前树，洛学能参寺里钟。最爱山中杉桧古，月明窗外半虬龙。
折桂寺
作者：杨廉
朝代：明

境岂浮屠胜，东南秀此峰。涧流千丈瀑，崖长万年松。少室留苍鹿，番君现小龙。布鞋从此制，云峤寄遐踪。
挽庄定山用见素韵
作者：杨廉
朝代：明

东头曩日侍先皇，犹记鳌山第一章。独酌久应收燮理，素丝新岂恋羔羊。不妨野寺参南老，肯使终身作务光。草阁天峰人已去，依然篱菊自寒香。
李锦衣得凤凰台遗址创别墅于其上春日邀饮以病未赴次李白登台韵以致谢意兼呈席上诸公
作者：杨廉
朝代：明

古迹新营领客游，成阴鹤盖尽名流。密栽牡药围红紫，巧作池塘备岛丘。僻静浑疑非市郭，清幽即此是沧洲。无缘得蹑前川后，不著胸襟半点愁。
次韵张汝霖和潘黄门斋居二首 其一 庆寿寺
作者：杨廉
朝代：明

禅室由来静，幽偏更此亭。天斋闲数日，夜坐或观星。对越惟精白，功名要汗青。昔年陪锁闼，从未此居停。
次韵张汝霖和潘黄门斋居二首 其二 神乐观
作者：杨廉
朝代：明

明衣新样制，端默坐斯亭。议礼严郊社，分坛首日星。祼将牌累白，扈跸幕连青。夜久千官转，銮舆待晓停。
次韵张汝霖和潘黄门斋居二首·庆寿寺
作者：杨廉
朝代：明

禅室由来静，幽偏更此亭。天斋闲数日，夜坐或观星。对越惟精白，功名要汗青。昔年陪锁闼，从未此居停。明衣新样制，端默坐斯亭。议礼严郊社，分坛首日星。祼将牌累白，扈跸幕连青。夜久千官转，銮舆待晓停。
歌风台
作者：杨廉
朝代：明

被酒径泽隆准公，巨蛇溅血污剑锋。鬼媪啾啾夜深哭，红旗昼满山之东。入关坚守牧羝约，亲与降王除面缚。以宽易暴法三章，告谕秦民皆喜跃。董公遮道天遣来，发丧义帝师衔哀。尝闻伯者假仁义，汉伯一著先胚胎。范增趣舞谋自拙，玉斗何辜碎如雪。伤残所过无一言，惟对君王数持玦。一仁一暴胜负分，况有豪杰纷如云。义旗东向无不捷，蹙项直至乌江濆。归来丰沛乘黄屋，醉后高歌仍击筑。千秋游子思故乡，特令此邑为汤沐。我来访台正落晖，两碑对立高墙围。台边古井不可问，千年事往人民非。炎汉开基未为窄，泗上荒台仅寻尺。兴亡百战无代无，登高一啸秋空碧。
浮梁道中借前人韵
作者：杨廉
朝代：明

复岭重冈转更湾，迥然风景异尘寰。形如凫浴溪生石，势学蛇盘路绕山。计里已难凭急铺，停骖时得宿禅关。经旬跋涉疲劳甚，尚有诗豪未易删。
游开先寺
作者：杨廉
朝代：明

昨日遗踪访紫阳，今朝名寺寄徜徉。松依石路晴偏荫，泉引斋厨饭亦香。世味岂如云卧好，僧家端为客来妨。龙池青壁高千丈，欲记初游到上方。
烹茶和赵侍御韵
作者：杨廉
朝代：明

惠山杨子事多虚，深井呼童试汲初。此日煮团看几凤，何人封绢托双鱼。睡魔降伏诚为易，欢伯交游便可疏。莫道今年先谷雨，摘鲜应是至尊馀。白瓯晃漾识先春，最惬空斋静坐人。好事当年惟斗早，名医近代更论陈。一铛随舫堪为伴，三盌挥毫觉有神。犹惜蔡襄天下士，翻将口腹爱君亲。
烹茶和赵侍御韵·其一
作者：杨廉
朝代：明

惠山杨子事多虚，深井呼童试汲初。此日煮团看几凤，何人封绢托双鱼。睡魔降伏诚为易，欢伯交游便可疏。莫道今年先谷雨，摘鲜应是至尊馀。
烹茶和赵侍御韵·其二
作者：杨廉
朝代：明

白瓯晃漾识先春，最惬空斋静坐人。好事当年惟斗早，名医近代更论陈。一铛随舫堪为伴，三盌挥毫觉有神。犹惜蔡襄天下士，翻将口腹爱君亲。
烹茶和赵侍御韵·其二
作者：杨廉
朝代：明
体裁：七言律诗

白瓯晃漾识先春，最惬空斋静坐人。好事当年惟斗早，名医近代更论陈。一铛随舫堪为伴，三碗挥毫觉有神。犹惜蔡襄天下士，翻将口腹爱君亲。
玉山察院和壁间韵
作者：杨廉
朝代：明

舍棹还趍陆，停舆也驻骢。阴重台上柏，画黯壁间松。雨后蛙争聚，春深卉斗浓。喉襟南北地，万里尽尧封。
王大参寄示知邵提学登滕王阁吊徐孺子墓诗用韵复之
作者：杨廉
朝代：明

槛外长江水接天，诸公壶矢正铮然。新诗寄到残年里，高阁登来廿载前。自昔三王皆隽杰，如今邵子亦神仙。良时盛会无由再，南浦西山意独悬。
王知州朝卿挽词
作者：杨廉
朝代：明

相见当年好弟兄，未几黄甲即登名。秋风我爱邢居实，循吏谁收董少平。自古清才多夭死，如今直气有公评。海门夜折珊瑚树，月落潮来百感生。
琅琊寺和庄定山韵
作者：杨廉
朝代：明

山入琅琊不计重，沿溪秋水映芙蓉。肯辞披草寻幽径，安得诛茅住乱峰。盘谷可当韩子序，武夷应有紫阳踪。老僧会得西来意，尽日跏趺对古松。
画菊与邹汝愚同赋
作者：杨廉
朝代：明

好事持醪莫谩过，餐英拟和独醒歌。傍人祇爱寒香远，知受风霜是几多。
癸未岁人日和杜工部韵简吴东湖
作者：杨廉
朝代：明

晴明人日那能得，方朔占书试举看。老去不无惊岁改，杯迟犹自作春寒。世间噂沓同风过，客里光阴信指弹。七种菜羹传旧俗，呼童办此未为难。
白鹿书院留别野亭
作者：杨廉
朝代：明

鄱湖浪楫为谁停，鹿洞先生饱六经。夜卧喜联泉上榻，午吟便坐石边亭。升沈琐细同春梦，议论源流是过庭。水石清幽莫相负，好将陶冶答山灵。
秋亭夜坐和吕冬官祖邦韵
作者：杨廉
朝代：明

公署能閒四钓矶，静中心地看危微。谁游碧落风生腋，我在冰壶月浸衣。篱下寒花惊渐满，院东高柳觉全稀。百原山里尧夫坐，世虑无端尽一挥。
竹枕
作者：杨廉
朝代：明

剖篁编枕荷朋分，携向南窗卧火云。节上带来风露气，床头爱看水波纹。广藤恨软非能耐，布被还清合与群。西华睡臣唯片石，可人争似渭川君。
莲龟呈祥庆人寿
作者：杨廉
朝代：明

泥中曳尾尘土缘，何如轻举游红莲。花开玉井长十丈，瑞钟洛水经千年。争如老子学辟谷，捉得灵龟当床足。如雷鼻息撼蓬瀛，一睡交梨一回熟。
赠朱员外升之监税江右用原赠韵
作者：杨廉
朝代：明

英英直气讵能回，桃李春风喜见梅。江省荣行俄已驾，长亭贫宦未能杯。催科抚字兼为政，错节盘根始见才。此后佳声频属耳，江湖应有雁书来。
赠胡工侍赴召
作者：杨廉
朝代：明

几年光禄得相随，又喜迁官荷主知。冰泮长河旋旆日，漏传高阁候朝时。虞廷山泽为初命，周室司空已峻资。自是大才当柄用，早登公辅慰相期。
赠萧淩汉巡抚两广
作者：杨廉
朝代：明

姓名当日重金闺，不负平生气吐霓。品秩峻登台左右，恩威行遍岭东西。公厅绿满榕阴合，驿路红深荔子迷。循拊韩公推第一，愿言声望与之齐。
过闸简莫水部
作者：杨廉
朝代：明

疏闸密闸连一带，南船北船此关隘。往年水小谨启闭，十目五日闸边待。今年济水偶然溢，雪浪奔腾复砰湃。下如落井上登天，三老无功神是赖。谁移两山作一门，管束千流与万派。当初本为畜水设，岂知水大亦为阂。世间未有无敝法，十利未免兼一害。人言月河且缓筑，不然水势无由杀。闸官恨不高于山，设心措意或有在。冬官先生大气力，能令驽钝追骥快。征夫自是怀往途，见月望弦今已再。履霜又恐阻冰冻，帝乡尚在红云外。噫嘻水大莫怨迟，还胜从前水小时。
送宫保徐公致仕
作者：杨廉
朝代：明

归沐君恩似海深，堂开绿野对槐阴。光生闾里新横玉，惠普交亲旧赐金。鹓侣天边长作别，鸥盟溪上复相寻。大臣畎亩难忘国，会见他年有谏林。
送杨惟高先生致仕
作者：杨廉
朝代：明

一日能归一日仙，莫言华发未盈颠。夕阳江上收帆早，半夜何妨浪拍天。
送贵州镇守牛总兵
作者：杨廉
朝代：明

十四章飞众所推，贵州南去拥旌麾。蛮夷向后依山少，军卫从前改郡宜。上策恐无逾镇静，先声早已肃偏禆。轻裘缓带委蛇地，端为羊公远大期。
送陈都宪本仁巡抚延绥
作者：杨廉
朝代：明

圣代规模万世雄，备边唐宋岂能同。因河践华窥雄略，扫穴犁庭上首功。虎旅谁言今独少，狼烟吾怪近犹红。延绥此去烦经略，会见天山早挂弓。
道傍废宅
作者：杨廉
朝代：明

破屋三间古道西，蓬蒿门外与腰齐。鼠留旧穴妖蛇入，鸡别空埘野雉啼。庭草有痕曾接烧，上墙无覆半颓泥。感伤岂独王承福，马上行人亦惨悽。
邂逅张克修时闻李天瑞邹汝愚贬官
作者：杨廉
朝代：明

卧病湖头少送迎，春风一笑故交情。几年逐客无消息，此日斯文喜合并。往事不妨于我诉，新閒更是使人惊。尊前只用沈沈醉，分付苍头酒尽倾。
邸舍牡丹盛开病中强成一律不欲孤负此花耳兼简南峰仪制
作者：杨廉
朝代：明

台榭何曾尽有之，花中除此更无奇。乃知植物争妍日，却在春光欲暮时。翠縠剪裁分嫩叶，红云飞堕著柔枝。觇从世变趋文处，每爱刘因解赋诗。
金吾卫指挥张英在正德末年剖腹以尸谏
作者：杨廉
朝代：明

命似鸿毛肯自残，新闻奇事出长安。精忠尚见唐金藏，往事无惭殷比干。连署谏章文职继，独操七首武臣难。老夫和泪题诗句，留与他年告史官。
闻邹汝愚言事
作者：杨廉
朝代：明

燕台消息近全无，忽见封章出汝愚。此日读来惊吐舌，当时投进分捐躯。洛阳自古称年少，西蜀于今有丈夫。愧我恰如君疏语，江湖泛泛水中凫。
除夕东湖录唐子西诗见示同和其韵
作者：杨廉
朝代：明

光阴真转毂，此夜岁云徂。潦倒仍縻禄，羁愁自作孤。漏长频剪烛，寒甚懒围炉。静想归田语，奚为竟不符。
题张御史夫妇忠节录
作者：杨廉
朝代：明

正统己巳秋，北兵来犯塞。权奸劝亲征，请留徒至再。六飞驻宣府，已报前军败。大同暮安营，黑气罩如盖。仓卒议旋师，铁骑追已逮。土木望怀来，未在一舍外。彼奸辎重多，牵制姑少待。四十万貔貅，饥渴俱困惫。长刀如墙来，斗志我巳怠。乘舆既蒙尘，绣斧旋遇害。主辱臣死之，明训简编载。南朝李侍郎，心事本同派。夫人闻讣音，呼天竟无奈。诸孤属未亡，一死非所爱。共姜矢柏舟，凛凛冰蘖在。彼苍祐善人，后福殊未艾。双凤已高骞，仲也尤大拜。尚留忠节名，永永昭百代。
题曹宪副采莼卷
作者：杨廉
朝代：明

三泖秋霖浸四围，水边那觉露葵稀。金盘玉箸长安客，几个西风为汝归。
题林待用所画山水为王员郎作
作者：杨廉
朝代：明

王君此画来何从，自言昨得之林公。公心欣然为挥写，苍烟老树山重重。莓苔无尘水石净，中有袒裼遐栖翁。养高习静君夙志，无乃聊寓烟霞胸。我言是境皆脱洒，朝市亦有山林风。正闻部符忽相促，淮阳征？行匆匆。诗人王事念靡盬，未许箕踞休长松。淮阳莆阳地虽异，公斋对此将无同。不见濂溪庐阜下，曾志乡关在目中。
题林待用所画山水为王员郎作
作者：杨廉
朝代：明
体裁：古风

王君此画来何从，自言昨得之林公。公心欣然为挥写，苍烟老树山重重。莓苔无尘水石净，中有袒裼遐栖翁。养高习静君夙志，无乃聊寓烟霞胸。我言是境皆脱洒，朝市亦有山林风。正闻部符忽相促，淮阳征�行匆匆。诗人王事念靡盬，未许箕踞休长松。淮阳莆阳地虽异，公斋对此将无同。不见濂溪庐阜下，曾志乡关在目中。
题画为吴德厚作
作者：杨廉
朝代：明

是边家画是林家，古句形容亦自嘉。乐意相关禽对语，生香不断树交花。
题画四幅为吴德厚赋
作者：杨廉
朝代：明

山高径路微，林深茅屋小。读易者何人，焚香坐清晓。
食梨戏作
作者：杨廉
朝代：明

鹅声鹢鹢梨百颗，多谢乡人远遗我。放鹅出笼且养之，爱渠日浴当清池。梨择数颗呼爨仆，缊火爇薪为蒸熟。擎来去柄削其皮，软脆颇足充吾饥。记得往年涉远道，南北两京梨最好。就中二美堪齐驱，雪梨香水天下无。风滋露味生最上，熟之似员方竹杖。西江所产涩者多，间如嚼木齿欲讹。是品只可令熟啖，不比两京熟味淡。噫嘻凡物皆有宜，岂独区区口腹梨。
刘检讨谈九疑景因赋
作者：杨廷和
朝代：明
体裁：七言律诗

疑山深处绝纤埃，泪竹红梅自古栽。华盖簇还山色翠，二妃双侍画图开。鸟从陵外含花舞，客向岩前问字来。拟向虞皇求胜迹，何时乘兴一徘徊。
送周少宰秦府分封
作者：杨廷和
朝代：明

少宰分封出御批，二函新册烂金泥。恩波入渭天潢近，使节临关华岳低。铨事暂辞流内外，民风兼问陕东西。肩舆不觉驱驰倦，余兴犹能及品题。
送神武蔡千户致仕还湖州（进士中孚之父）
作者：杨廷和
朝代：明

神武挂冠归旧隐，赤松相伴话长生。车前紫气青牛引，天上新声彩凤鸣。军务不关惟白战，醉乡何处是乌程。太湖合是逃名地，画舫弦歌自在行。
舟中
作者：杨廷枢
朝代：明
体裁：七言律诗

野岸官桥路已芜，寒江暮雨客舟孤。烟中帆影时开落，雾里山光半有无。宿鸟惊心犹未下，哀猿引臂自相呼。凄其古渡黄昏后，一点渔灯起荻芦。
闺情
作者：杨廷枢
朝代：明
体裁：七言绝句

寂寞空闺怨夜长，征人何事未还乡。不知墙外谁家笛，十二楼中尽断肠。
怀杨进士
作者：杨廷麟
朝代：明
体裁：古风

青青东门阪，上有萝藤结。愿得一心人，白首无磷涅。周才慎所处，不敢居明哲。开户见性情，群动齐巧拙。翔乌安其巢，离兽营彼穴。万物各为友，吾生何为悦。名山岂易求，耦耕效长乐。
示城儿
作者：杨廷麟
朝代：明
体裁：五言律诗

归舟今夕远，西望独沾巾。骨肉天涯阔，山川枕席亲。诵诗思有汝，好学或如人。以此发深省，乡书不厌频。
秋兴
作者：杨廷麟
朝代：明
体裁：七言律诗

北湖菱叶近渔家，烟浦荒荒雁路斜。湿鸟立沙闻社鼓，野人当户伺田瓜。月明露上蒲萄蔓，夜静风生莨荡花。怅望故园溪外渡，一声横篴冷蒹葭。
诸葛武侯祠
作者：杨廷麟
朝代：明
体裁：五言律诗

霸气西南日，尝闻屡出师。才为王者佐，学与古人期。柏剩一孤树，桑移八百枝。中原仍帝魏，遗恨史臣辞。
与友人同饮山阁
作者：杨彝
朝代：明

浮云有聚散，山色无古今。床头黄金不足贵，惟有管鲍情何深。与君久相别，相见还复离。鸿鹄肆远志，燕雀焉能知。君不见发白难再黑，水清终可浑。向来朋旧半存没，只今世态徒纷纭。君当高歌我起舞，直须醉倒花前樽。
刘公柳溪诗
作者：杨彝
朝代：明

公庭宴坐无俗情，杨柳荫门春水生。绿阴满地惜春晚，飞絮扑帘疑雪声。解鞍树下看洗马，流杯石上听啼莺。当今论治用材杰，归来未许陶渊明。
南城偶题
作者：杨彝
朝代：明

城南好山何太幽，人家对门溪水流。春禽啼树野花落，雪瀑挂崖岚翠浮。长镵自可斸灵药，短筇何必寻丹丘。一声清啸暮天碧，松顶月明人倚楼。
寄桂宗敬
作者：杨彝
朝代：明

每见临安客，浑无故旧书。客情都易老，乡谊未全疏。夜月鸾飞远，边云雁过初。陶然樽酒外，幽趣问何如。
寄邓氏养拙斋
作者：杨彝
朝代：明

贵竹城中养拙斋，开窗树色映丹崖。常时有约论幽事，几岁无书慰老怀。身逐暝云登蜀道，梦随寒雨落秦淮。英才况出功臣裔，早晚除书下玉阶。
挽弟联
作者：杨彝
朝代：明
体裁：联

国事如斯，家事如斯，如斯斯已；生亦不了，死亦不了，不了了之。
早起
作者：杨彝
朝代：明

一声残角数声鸡，南斗高悬北斗低。多少行人度关去，东方曙色尚凄迷。
次松雨平先生韵
作者：杨彝
朝代：明

露下梧桐客梦醒，梦中犹记在滇城。寻山玩水连三月，听雨吟风过二更。斑白近来添老态，文章千古总虚名。何时更剪西窗烛，重把新诗与细评。
谢惠华阳巾
作者：杨彝
朝代：明

仙人赠我华阳巾，鹤发轻笼雪色新。行近花间添老态，照来镜里觉精神。宁论锦里誇乌角，绝胜东坡岸白纶。安得画工图小像，水边林下乞闲身。
谢斗南禅师惠竹杖
作者：杨彝
朝代：明

扶桑禅子下蓬莱，携得仙人竹杖来。瘦节只疑同鹤骨，虚心犹恐是龙胎。衰年正赖扶持力，异日须知变化材。不怕石头溪路滑，月明随意步苍苔。
送人还乡
作者：杨彝
朝代：明

五十离乡七十归，居民城郭是耶非。青山自喜田园在，白发应怜故老稀。邻舍定携新酿酒，儿童不识旧戎衣。到家若有相思字，为寄明年春雁飞。
秦圣俞招饮百泉
作者：杨彤庭
朝代：明
体裁：七言律诗

十亩筼筜渍水居，客来日日坐清虚。茗泉汲井和烟煮，蒲蕨生盘带露锄。野性蘼芜堪友鹿，息机濠濮爱观鱼。乘閒且醉楼头月，海上新传露布书。
东昌赠朝用同年
作者：杨循吉
朝代：明

雪晴相访满阶泥，流水淙淙总入溪。名黍同年虽幸甚，会从开榜巳难齐。杯盘简俭情偏厚，器局深沈语益低。一夜东昌城下泊，归心非缓为君羁。
严长老归宝积寺
作者：杨循吉
朝代：明

黄芦宝积寺，创自镜禅师。佛殿已百岁，僧房今六支。洞庭山入牖，笠泽水通池。他日吾将到，来题壁上诗。
代人书门联
作者：杨循吉
朝代：明
体裁：联

家居绿水青山畔；人在春风和气中。
僧鞋菊
作者：杨循吉
朝代：明

凫舄当年巧制裁，曾随老衲步云台。逃禅误落东篱下，化作霜花九月开。
元巳见过
作者：杨循吉
朝代：明

黍作城南酒主人，盘餐虽少意慇勤。中年流落堪垂泪，荒里经过每借春。久伏海乡诸念息，一逢朝士偶闻新。兴怀及此能无感，当念休嫌叹息频。
先舅大中府君己亥岁尝制十四咏寿宝林褧老师八十今八年矣此老师尚无恙其法孙定惠持此卷至都下敬作二偈以为师寿法鼓
作者：杨循吉
朝代：明

维此鼓声何所起，击之则有本寂然。此声既以击乃生，当其不击声何在？用手执捶以击鼓，三者和合始有声。如是究竟声所缘，非手非捶非鼓义。智人在在勤修习，于一击顿证菩提。观彼鼓声成立相，本自不生那有灭。我愿仁者亦如是，不以声观一切声。昼安夜安随在安，长享耳根清净乐。
净公住东隐
作者：杨循吉
朝代：明

山水谁不爱，顾乏能游人。浙中本多胜，石秀而泉淳。向者虽一到，终是居官身。抱官游山水，味自不相亲。今子遂当往，我亦解朝绅。相从岩谷里，以子为依因。子有旧草履，我有新葛巾。滴泉与片石，务搜天所珍。
初春山居还城却寄支硎僧院
作者：杨循吉
朝代：明

好山不著诗人句，辜负浮岚翠满空。梅子蜕花春事半，雨声追冷昨宵中。来寻茗碗梯幽阁，却上篮舆别远公。白发渐添身老大，何缘佳兴逐东风。
初食杨梅
作者：杨循吉
朝代：明

杨梅本是我家果，归来相对叹先作。往来南北将十年，久不餐汝几忘却。忆从年少在吴中，食以成伤难疗药。年年端午即有之，街头卖折先附郭。初间生酸带青色，次见熟从枝上落。吴侬好奇不论钱，一味才逢倾倒橐。生时熏蒸喜烈日，所怕狂风阴雨雪。有红有白紫者佳，大如弹丸圆可握。生芒刺口易破碎，到牙甘露先流腭。黄船奉贡昼夜走，数枚出赐惟台阁。其余官小那得预，说着江南怀颇恶。吴人盐蜜百计收，不知本味终枯涸。肉存液去但有名，夺以酸甜无可嚼。我今到家又遇夏，正是高林雨方濯。满盘新摘恣狂啖，十指染丹如茜着。细思口实亦小事，其来乃以微官博。使余不有故山归，安得香鲜列惟错。人生百年有适意，忍口劳劳何所乐。
剪鹅翎
作者：杨循吉
朝代：明

鹢鹢霜毫蜕满池，天工碎剪上花枝。折来插在乌纱畔，绝胜春蛾点鬓丝。
叠雪罗
作者：杨循吉
朝代：明

宫衣朝赐雪生香，团扇春风日正长。此际看花还旧色，重阳错认是端阳。
吴中普门长老乞语
作者：杨循吉
朝代：明

普门在何处，莫向海门寻。只此吴城中，便有紫竹林。古以水与月，而赞白衣士。举头即见月，掘地即得水。朴哉明长老，今往住普门。济度说已尽，我复将何言。虽然无可言，愿且举水月。月在水中明，此理分明说。
咏莲房
作者：杨循吉
朝代：明

白露褪红衣，亭亭挺寒碧。污泥乍相辞，众果何敢敌。倒持若覆杯，平放如架帻。折茎脆连丝，啖实甘流液。味带湖波鲜，态含溪雨侧。蜂巢开户牖，蚕茧谢洴澼。倩兮笑靥多，骈尔钉头积。谁知心独苦，却讶纹常襞。樽前忆吴歌，老去伤国色。何惭登鼎俎，自可利胸膈。载来马蹄圆，剜出鱼眼赤。谪仙号犹存，濂溪爱非假。奴视栗与梨，句赏主为客。时新想南濠，土产誇东漷。水神怒擎拳，溪女采留迹。感子遗瑶琼，深情在乡邑。
咏阳山云泉庵大石奉和诸公同游联句之作
作者：杨循吉
朝代：明

伟哉此阳山，有石俟歌诵。形将冰块截，势与莲花共。仰观一何高，登涉不可鞚。鸟飞必徊翔，云出自腾滃。孤圆外成峤，空朗中含洞。瘦如辟谷良，清若食蚓仲。深思殆天设，乍至令人恐。浓萝作垂阴，寒泉滴为冻。戴庵亦颠危，携觞更交综。耳胁或骈{髟圭}，勤拳时独送。巍巍上少并，森森下多从。荒厓始谁开，倒树谅非种。在兹三吴间，当以九鼎重。崇岩借冠冕，卑峦听提控。劳呼猿固匿，被压松堪讼。曲躬始得门，侧身还入弄。拂苔劣容眠，收乳兼资用。志犹记秦馀，材曷遗禹贡。立久气湿袍，啸高声答瓮。论年越殷周，言时晦唐宋。一为佛者居，永作游人奉。病宜谧著史，寐称抟养汞。四方传不诬，诸公评切中。临谷足还酸，乘巅目偏纵。支颐讵厌看，极口难竭讽。鬼凿手须胼，鲸负背应痛。东岱徒小鲁，西华缪推雍。悬磬风发明，香炉烟结供。曝沙伏灵鼋，食岗停远凤。是知隆拔群，所贵秀合众。偷余殿容榱，就隙亭阁栋。枯藤蔓穿窍，长蛇舌撩缝。轻盈受指弹，玲珑脱泥壅。芾拜本无忝，羽撼争得动。栽培稀尺闲，构架靡寸空。炎伏凉自生，清秋月堪弄。林深必赖烛，岚酷能作齆。星光犹立芒，龙吟殊叶䃔。岭狮驯已宾，阜狞敢与哄。久嗟隔胜赏，频劳落清梦。即欲营终栖，其奈怀微俸。
咏阳山云泉庵大石奉和诸公同游联句之作
作者：杨循吉
朝代：明
体裁：古风

伟哉此阳山，有石俟歌诵。形将冰块截，势与莲花共。仰观一何高，登涉不可鞚。鸟飞必徊翔，云出自腾滃。孤圆外成峤，空朗中含洞。瘦如辟谷良，清若食蚓仲。深思殆天设，乍至令人恐。浓萝作垂阴，寒泉滴为冻。戴庵亦颠危，携觞更交综。耳胁或骈■，勤拳时独送。巍巍上少并，森森下多从。荒厓始谁开，倒树谅非种。在兹三吴间，当以九鼎重。崇岩借冠冕，卑峦听提控。劳呼猿固匿，被压松堪讼。曲躬始得门，侧身还入弄。拂苔劣容眠，收乳兼资用。志犹记秦馀，材曷遗禹贡。立久气湿袍，啸高声答瓮。论年越殷周，言时晦唐宋。一为佛者居，永作游人奉。病宜谧著史，寐称抟养汞。四方传不诬，诸公评切中。临谷足还酸，乘巅目偏纵。支颐讵厌看，极口难竭讽。鬼凿手须胼，鲸负背应痛。东岱徒小鲁，西华缪推雍。悬磬风发明，香炉烟结供。曝沙伏灵鼋，食岗停远凤。是知隆拔群，所贵秀合众。偷余殿容榱，就隙亭阁栋。枯藤蔓穿窍，长蛇舌撩缝。轻盈受指弹，玲珑脱泥壅。芾拜本无忝，羽撼争得动。栽培稀尺闲，构架靡寸空。炎伏凉自生，清秋月堪弄。林深必赖烛，岚酷能作齆。星光犹立芒，龙吟殊叶䃔。岭狮驯已宾，阜狞敢与哄。久嗟隔胜赏，频劳落清梦。即欲营终栖，其奈怀微俸。
孩儿菊
作者：杨循吉
朝代：明

软玉肌肤腻粉姿，啼痕彷佛露香垂。一枝低卧苔烟上，似向花房压被时。
寄贺故人新受河间学职
作者：杨循吉
朝代：明

别君无几闻君选，知在河间更喜欢。花绕郡城皆芡藕，味多乡物是鱼鳗。在京故旧通书易，按部尊官责礼难。请得俸粮休别用，多抄经籍老来看。
寒菊
作者：杨循吉
朝代：明

金蕊荧煌翠叶圆，移栽花屋最宜看。一冬斋阁深深闭，留待秋香到岁寒。
小金莲
作者：杨循吉
朝代：明

黄金小朵烂光辉，曾近雕阑照绣衣。几度醉看花上月，绝胜宫烛夜深归。
抄书
作者：杨循吉
朝代：明

沉疾已在躬，嗜书犹不废。每闻有奇籍，多方必图致。手录畏辛勤，数纸还投弃。贸人供所好，恒辍衣食费。往来绕案行，点画劳指视。成编亦艰难，把玩自珍贵。家人怪何用，推却从散离。亦蒙朋友笑，既宦安用是。自知身有病，不作长久计。偏好固莫捐，聊尔从吾意。有子虽二人，未知谁可遗。我但要披阅，岂复思后世。逢愚聚亦散，贤必能添置。区区虑远心，何其错为地。不如供目前，一卷有真味。
政公虎跑开堂
作者：杨循吉
朝代：明

人生何事大，惟有生与死。此事苟不明，枉作真男子。政公自吴来，其目定如水。我以为有道，延入禅室里。朝谈复暮说，句句堪入耳。相知岂独我，亦有吴太史。及今当南还，虎跑其所止。我作送行偈，且依世人礼。伏请石田翁，证明吾与尔。
新治小轩成
作者：杨循吉
朝代：明

费将心力治斋居，细竹移来叶尚疏。雪白蛎光铺槅眼，鸦青布色染帘裾。规模别出经营外，景物新呈晦没余。髹壁正防童稚污，粉墙还待友朋书。今宵才是题诗起，此席方为宴客初。前郭后村无旷地，相过莫怪不宽舒。
旦公往宝积寺
作者：杨循吉
朝代：明

古庙石湖边，为僧今几年。开堂小游戏，出世大因缘。生死一梦耳，江山常炽然。遥知末句子，不肯向人传。
松江道中纪事
作者：杨循吉
朝代：明

余生信多厄，浩叹命可嫌。二年不出门，日白夜有蟾。云何此举棹，风雨随相淹。嗟人孰无友，钱子吾所欣。遥遥松江道，劳苦亦已厌。始自发松陵，赫赫晨飙严。桥门水西吸，吸舟向堤粘。舲人纷运篙，堕者几欲歼。心惊不得坐，起视衣皆沾。幸矣免亡失，私庆自理髯。顾此皆官夫，一死事岂纤。人间列法网，更乃议口佥。无端负重责，何苦伤吾恬。自从入舟来，梦怪神不恹。况乃四多风，窗破纸若秬。薪炉向榻置，聊以充帷幨。于征既七日，云间堞方瞻。言归一何速，墨突信未黔。晓迈三十里，仰视日已崦。风颠浪如马，缆断犹挥铦。中流去飞疾，冰楫人争拈。北牵返南骛，似拔蛟尾潜。役氓尽逃散，蔽彼村宇觇。支吾不可使，遗弃空牌签。因之发长喟，俛然理有占。此固鞭挞齐，乃费口语谵。但我既嗜逸，早识藜藿甜。所获良已多，贵势宁得兼。此心甘无尤，终不撼冷炎。田沟水呜咽，助我鸣渐渐。朱泾暮雪下，凄风刮刚镰。啁啾集饥乌，萧瑟敲枯蒹。冬温乃愆候，霰雹真良砭。晨兴肆远望，缟野皆堆盐。三泖冻无波，九峰高没尖。清冷乏灏气，贮此天地奁。掬来与人吃，亦可疗久痁。穷游不终否，果见日色暹。经墟复历镇，时或矗酒帘。船将鼓笛具，缶有鹅鸭腌。尚可供一醉，醉倒酒可添。贫贱固多役，未得安闾阎。近游亦不易，平溪藏险憸。苏松路何有，棘若行陆鲇。赋造合尔薄，辞禄诚非廉。园居近修筑，草屋新始苫。残冬积苍翠，松竹粗满檐。归欤诫游历，请下君平帘。
果前堂南归
作者：杨循吉
朝代：明

云水飘然一老僧，头颅种种貌棱棱。人间正果修将满，天下名山遇即登。向外见来终不实，从前学得是无能。此归莫向舟中结，且卧随身七尺藤。
残雪
作者：杨循吉
朝代：明

残雪经时久，常闻檐溜声。谓晴阶又湿，疑雨日还明。地背融偏后，宵寒冻复成。不妨留莫泮，借尔照书楹。
洞仙歌·题酒家壁
作者：杨循吉
朝代：明

吴郊春满，绿草熏南陌。风弄轻帘小桥侧。瞰荒垣、浓丽几树夭桃，仿佛似，薄醉西施颜色。酝香飘十里，更着流莺，乱掷金梭向林织。天宇净繁芳，日暖峰游，早拦住、高阳狂客。便典却、罗衫又何妨，算容易飞花、韶光难得。
湖上
作者：杨循吉
朝代：明

湖上鱼吹细沫行，湖边花草足风情。田分日影阴晴别，水合天光上下清。颇怪病身逢酒健，久留眵眼待山明。农家识是游人过，竞拥篱头送橹鸣。
滴露菊
作者：杨循吉
朝代：明

花露秋香满紫苔，芳根重见一枝开。何当移取金茎去，云表和将玉屑来。
灵谷会宿次韵
作者：杨循吉
朝代：明

灵谷古名刹，四围山成翠。梁人之所建，唐碑犹未毁。入门青松密，缘径野花媚。清居特幽深，奇境自零碎。无泉不济渴，有石可眠醉。兹游时日良，在会贤豪备。溪渔荐肥鲜，野果罗甘脆。纵横鞍在马，掩映袍明雉。喧喧笑语冷，衮衮酬酢亟。惟彼官坐衙，有若贾居肆。苟非自抽拔，终当老关闭。孤忠林员外，大魁储主事。周公以乡集，余子用邻至。谁知四海望，乃今一日萃。名为问疾病，实则寻游戏。高步履声迟，雄辩词锋利。兴寘入云鸿，才捷追风骥。天凉秋可坐，月皎夜不寐。主人虽好客，难免纸笔费。
玉兔华
作者：杨循吉
朝代：明

广寒玉兔落阴精，秀结秋风一种青。却笑风霜憔悴死，虚劳捣药济长生。
玉菡萏
作者：杨循吉
朝代：明

分得瑶池种最奇，半含香露尚开迟。风清月白东篱畔，犹忆江边欲堕时。
玉连环
作者：杨循吉
朝代：明

雕琼刻玉斗玲珑，奇巧分明出化工。都作连环钩结相，不教花片逐春风。
玉钱菊
作者：杨循吉
朝代：明

不随九府铸青铜，刻玉雕琼巧用工。忆共花钿零落后，至今狼籍怨秋风。
琼上人还万寿寺
作者：杨循吉
朝代：明

京国几时留，匆匆两月周。禅从逆境打，衲到暑天收。作礼辞僧伴，挑包上客舟。将何偿此役，速拣好山游。
登三过堂和徐太守韵
作者：杨循吉
朝代：明
体裁：古风

古寺近郭住，不俗亦不野。夹门皆长松，秋色垂兰若。此宜静者得，乃入吾弄把。一时猎娱戏，获睹东坡雅。此翁云霞人，岂受天地冶。意真不在诗，非诗意何假。自翁三过来，岂复无过者。课诵千百遍，埽迹便土苴。幸在堂门中，更见徐公写。
白荔枝
作者：杨循吉
朝代：明

娉得娇如十八娘，肥肤清润雪生香。阿环此日能相见，忆却金盘玉露浆。
白西施
作者：杨循吉
朝代：明

腻粉脂容玉雪肤，花神瑩白羡吴姬。秋风素魄东篱下，不逐鸱夷泛五湖。
白西施
作者：杨循吉
朝代：明
体裁：七言绝句

腻粉脂容玉雪肤，花神莹白羡吴姬。秋风素魄东篱下，不逐鸱夷泛五湖。
百花庵主见访
作者：杨循吉
朝代：明

一春高卧只垂帘，说着浮名病又添。闻道百花庵可往，他时容我读华严。
百花庵主见访
作者：杨循吉
朝代：明

一春高卧只垂帘，说著浮名病又添。闻道百花庵可住，他时借我读《华严》。
石假山
作者：杨循吉
朝代：明

何哉奇复奇，聚此照眼碧。玲珑千百窍，突兀八九尺。中居独尊严，傍拥互扶掖。猊雄怒张吻，马瘦高见脊。枯藤络岩生，老桧钻崖坼。网湖水献宝，斧山云失宅。飞来鹫峰峨，推开剑门剨。狎观常解带，肃拜或呼帻。势掩肺腑层，形标拳臂只。浪淘犹见纹，虎爪仍存迹。朝惟讲僧坐，夜乏将军射。三槎非可参，一拳兹乃积。风雷蓄深杳，花草栽狼籍。磨堪镜功名，眠可携被席。曲折画手知，巧妙诗家得。陟磴披翠篁，临池扣金鲫。林泉钓初心，渔樵盟旧癖。空支九节杖，莫纵千仞屐。窗窥虽眇小，意赏同弘硕。幸忝司郡人，宁愁窃中夕。
禅灯
作者：杨循吉
朝代：明

法体光明无障碍，譬如灯火破群昏。一灯能作百千灯，百千灯自一灯化。自百千灯照一室，其光无坏亦无杂。如是乃至一灯照，一室所见光亦然。百千灯多一灯少，而其光体实不异。是故我今持此灯，愿献宝林尊者前。长令获此大光明，与彼迷生作前道。
秋夜雨中
作者：杨循吉
朝代：明

一阵复一阵，萧萧忽然至。空堂灯火昏，卧听惟独自。何哉人世间，有此恶滋味。能令伏枕人，百计不能寐。一般听雨愁，天下无可譬。郁郁沉沉然，探怀却无事。
答王君
作者：杨循吉
朝代：明

王君悯我将南归，赠我以诗兼以酒。忽言我实无所病，托以图归诒朋友。谓君知我不易逢，乃此相疑一向否。君以我乐山林耶，我非忘世爱陇亩。衙门晨入酉始出，力不能支空叹愀。上章得请诚幸甚，向天再拜头屡叩。小臣蒙擢布衣内，第以进士恩太厚。仪曹四月百无补，空食廪禄颜可丑。不因抱病无奈何，岂敢飘然去官守。君言我意在为文，妄欲求闲营不朽。人生奇伟在事业，自局儒酸亦何有。我今且去君亦行，凄风枯林月当九。君有高幢盛仆马，我有空车载鸡狗。出城分路两不同，一就官途一林薮。恐君谓我非病归，不惜叨叨为君剖。
紫丁香
作者：杨循吉
朝代：明

番舶何人得种来，紫尖香蕊果奇哉。春风枝上相思恨，结到秋深尚未开。
紫霞杯
作者：杨循吉
朝代：明

临风翠袖立徘徊，似捧流霞潋滟杯。却忆当年陶令宅，花前几度玉山颓。
胜黄金
作者：杨循吉
朝代：明

中黄一气禀坤宫，苑北园南色更浓。总使秋阳如烈火，肯随朝露便消融。
自胥口泛太湖至东洞庭
作者：杨循吉
朝代：明
体裁：七言律诗

西望茫茫接几州，群山无数障中流。飞帆半日才能到，赌命今番始得游。城里见天无许大，渔中觅饭有何愁。橘商渡惯心犹怯，怪杀冲波一小舟。
荣公还金山
作者：杨循吉
朝代：明

十年不出山，一游即千里。问师何处来，固亦偶然耳。人言人闲好，自爱岩谷里。红尘日扑面，洗眼无清水。孤身本何将，一钵乃生理。来既无所牵，去亦谁能止。昨闻檀越船，风帆欲南指。别我从此逝，飘飘白云履。我观世间人，孰不为身使。唯师乃不然，来往由自己。归及枇杷熟，忆我青林底。
莺羽黄
作者：杨循吉
朝代：明

流莺春梦落东篱，金缕衣裳忆旧时。五柳门前飞不去，羽毛零露作花枝。
虞山雅集
作者：杨循吉
朝代：明

秋日来登云水堂，使君开宴兴何长。虞山胜赏在此处，名教清谈有几场？鼓瑟时时惊鸟下，推扉隐隐见湖光。夜深松竹皆含露，漫举金杯吸晚凉。
蜡瓣红
作者：杨循吉
朝代：明

煜煜丹葩滴露浓，蜜脾光暖惹游蜂。花神恐怕偷香去，故把芳心绛蜡封。
见白发
作者：杨循吉
朝代：明

料应白发有来时，三十登头似未宜。愁已生根从汝摘，老先呈态要人知。莫劳晓日梳千下，终见秋霜起一丝。若道只因诗故白，邻翁元不会吟诗。
赛西施
作者：杨循吉
朝代：明

越国佳人天下奇，此花尤更美丰姿。当时若使吴王见，肯醉芙蓉太液池。
送楚岩往支硎山
作者：杨循吉
朝代：明

昔有支公者，曾为此山客。至今石磴上，犹存马蹄迹。寒泉出傍涧，散漫流不息。何人作大字，笔势甚奇特。岩岩圆通殿，飞构烂金碧。春来香火盛，倾城出游适。施钱日满钵，来往恒络绎。世人竞刀锥，于此乃不惜。我当少年时，一岁尝一即。提携随父兄，娱览常至夕。别来已几时，何啻十年隔。此山是名山，先从晋时辟。非有高行僧，何堪主其席。今师遂当往，远续前人迹。我今何以赠，小偈聊塞责。切烦大士前，我为启胸臆。慧眼无不观，是物皆润泽。如何不见我，困此尘俗役。愿垂杨枝露，洒我一点滴。不愿官禄高，不求财宝积。但愿尘劳中，早脱奔走厄。无灾复无难，居家作禅伯。保此清净正，永离种种色。与师结晚交，来著登山屐。
都下夜集对雨
作者：杨循吉
朝代：明

高筵启秋雨，顿尔净馀熇。阶前渠溜走，灯下檐花落。萧萧赞归怀，潺潺乱欢谑。来同衔枚阵，响失巡更柝。积阴已连朝，浮润先徵昨。尘消目俱清，风生窗尽廓。卑栖鸡自鸣，饿勒马方嚼。滴成旅况愁，罚遗吟笔阁。一笑纪新诗，趋朝明又各。
都下夜集对雨联句
作者：杨循吉
朝代：明
体裁：古风

高筵启秋雨，顿尔净馀熇。得非洗我尘，似欲添君酌。阶前渠溜走，灯下檐花落。来迟路遂阻，坐久衣转薄。暂停得耳静，忽至令心愕。萧萧佐归怀，潺潺乱欢谑。翻盆入杜咏，名亭见苏作。浸深墙可危，泛满庭堪濯。徙穴蚁何智，归林禽亦乐。来如衔枚阵，响失巡阶柝。诸公竞解带，群仆皆赤脚。积阴已连朝，浮润先徵昨。良宾坐自困，好主投不错。决明色犹鲜，梧桐意方索。滴成老况愁，激起乡思恶。客方利河涨，我亦思屐著。试将听官舍，何如枕山阁。朝街泥想尺，漏地水惊勺。忙身夜窃暇，病体凉得药。对酒今则同，逐事明又各。搜吟思已倦，愿且更束约。
都下将归述怀
作者：杨循吉
朝代：明

鄙人自从三月来，腹心久已病症瘕。晨兴至午尚不食，夜枕呻吟睡尤寡。萧然一榻但高卧，虽有心曲谁与写。有人谓我病如此，何不抽身向林野。一闻此言即再拜，谁有爱人如此者。久知山水淡有味，渐觉功名轻可舍。况今一病已到骨，兼与世事多痄疨。病人自合卧活命，安能奔走还骑马。大凡决事在己心，谋之朋友恶乎可。乘今秋至天渐凉，定买扁舟向南下。诸君请自各努力，余非引高毋诮骂。
鄂首座还山
作者：杨循吉
朝代：明

病中承数过，清话一炉香。对食同甘菜，忘形不下床。壁问间笠破，门外倚藤方。惆怅明朝别，何人访闷乡。
醉杨妃
作者：杨循吉
朝代：明

一枝无力倚娉婷，曾记真妃醉未醒。不道沈香亭畔宠，秋风篱落易飘零。
金山寺避暑望雨作戏效玉川子体
作者：杨循吉
朝代：明

山中日日望雨至，立向山头看云气。今朝且喜雨果来，阴云成片当天坠。云之来兮奇且特，有如推山而至遮尽半天黑。黑云上有白云行，白白黑黑兮重复轻。不知黑云是风白是雨，白云多处先沾注。云中雨脚略可观，数条当天大如柱。此云先自北方起汗漫，只谓太湖中来返头看。忽然风自东向来，却把西方之云尽吹散。众人观者都言苦，日日望雨又不雨。幸得一片云，推来自天北。须臾变作大云，有黑亦有白。令人观之恐怖生，若要作雨不如此不得。雨未至兮雷先鸣，惊人不须用多，只一声魈肝鬼胆不知在何处，世上亦有奸人立不住。树头萧萧风作闹，如今却是雨真到。吾且闭门高坐看汝落，落到三日五日也不恶。
金山寺避暑望雨作戏效玉川子体·其一
作者：杨循吉
朝代：明

山中日日望雨至，立向山头看云气。今朝且喜雨果来，阴云成片当天坠。云之来兮奇且特，有如推山而至遮尽半天黑。黑云上有白云行，白白黑黑兮重复轻。不知黑云是风白是雨，白云多处先沾注。云中雨脚略可观，数条当天大如柱。此云先自北方起汗漫，只谓太湖中来返头看。忽然风自东向来，却把西方之云尽吹散。
金山寺避暑望雨作戏效玉川子体·其二
作者：杨循吉
朝代：明

众人观者都言苦，日日望雨又不雨。幸得一片云，推来自天北。须臾变作大云，有黑亦有白。令人观之恐怖生，若要作雨不如此不得。雨未至兮雷先鸣，惊人不须用多，只一声魈肝鬼胆不知在何处，世上亦有奸人立不住。树头萧萧风作闹，如今却是雨真到。吾且闭门高坐看汝落，落到三日五日也不恶。
金铃菊
作者：杨循吉
朝代：明

黄宫小朵缀金铃，风动花枝似有声。曾忆绛罗帏幄底，飞来山鸟亦相惊。
销金菊
作者：杨循吉
朝代：明

谁抹泥金上绛绡，要将花蕊斗春娇。党家帐里清歌歇，一点馀香尚未消。
锦云红
作者：杨循吉
朝代：明

仙娥云锦织鸳机，吹落花开秪欲飞。留在山家无客处，容教玉女剪春衣。
除夜杂咏
作者：杨循吉
朝代：明

岁除当此夜，洒扫事匆匆。井上皆封草，门前尽画弓。祠堂神影挂，客座佛筵崇。撒豆祈儿疾，存炊忌釜空。辟瘟烧术暖，承俗燎柴红。启箧新衣振，除尘旧室攻。买饧迎灶帝，酌水祀床公。春帖题乡究，年书诵学童。插笾皆柏叶，戏火有梨筒。残历收年尽，深缸洗腊终。市阛骄物贵，邻里馈糕通。未识他州节，于斯异与同。
题书厨上
作者：杨循吉
朝代：明

吾家本市人，南濠居百年。自我始为士，家无一简编。辛勤一十载，购求心颇专。小者虽未备，大者亦略全。经史及子集，无非前古传。一一红纸装，辛苦手自穿。当怒读则喜，当病读则痊。恃此用为命，纵横堆满前。当时作书者，非圣必大贤。岂待开卷看，抚弄亦欣然。奈何家人愚，心惟财货先。坠地不肯拾，坏烂无与怜。尽吾一生已，死不留一篇。朋友有读者，番当相奉捐。胜遇不肖子，持去将鬻钱。
鸳鸯菊
作者：杨循吉
朝代：明

韩朋魂魄旧风流，结就花枝也并头。千载未消连理恨，尚留残蝶恋深秋。
鹅湖口大风雨
作者：杨循吉
朝代：明

溪风恶如虎，力与林木斗。其声一何猛，掩耳不敢受。兼以疾雨至，昏黑迷白昼。偶然在中途，非前亦非后。重重加覆盖，舟小还易漏。自晨直至暮，不容一伸脰。昏昏蒙被眠，一任蓬且垢。村墟断往来，酒食无可售。幸有二三子，清谈首相辏。不然独高卧，愁寂谁与救。古人曾有云，终朝不飘骤。何为连日夜，启绪乃弗收。客子何足道，田间稻方秀。三叹不可言，只恐明日又。
鹤翎白
作者：杨循吉
朝代：明

何处仙胎脱缟衣，傲霜枝上弄清辉。可怜不得青田梦，几度临风秪欲飞。
麝香黄
作者：杨循吉
朝代：明

谁向西风剖麝香，馀芳浓染露华黄。秋光老圃无人识，石竹丛丛蔓草荒。
黄河次日风不止
作者：杨循吉
朝代：明

风乃天之威，可有不可弄。如何两昼夜，赫赫操柄用。小舟亦何力，乃欲当鼓动。况在四野间，号怒声亦纵。蓬苫尽翻飞，捞摘疲仆从。客子不敢起，卧久筋骨痛。衾裯冷如泼，双脚尽僵冻。早炊告将及，乏米自探瓮。幸有文字携，曾不废吟诵。晴明坐可待，日影来隙缝。人居忘道途，于兹复淹壅。因忆向所经，一一皆成梦。
黄牡丹
作者：杨循吉
朝代：明

京洛豪华迹已陈，姚家春色对何人。于今寂寞东篱畔，又作黄花十度新。
得书字
作者：杨德政
朝代：明
体裁：五言律诗

犹是端阳节，因过春水居。隔花新雨至，把盏故情舒。卜夜同人乐，先秋大有书。更欣幽事足，新水上河鱼。
河西阻风戏示同行者
作者：杨德政
朝代：明
体裁：七言绝句

失路依依独问津，杨花飘荡扑征轮。东风正似邮亭吏，只解迎人不送人。
苑田观穫
作者：杨德政
朝代：明
体裁：古风

南风吹城阙，西苑鸣桑鸠。帝亩雨露偏，田畯职亦修。维时麦稼登，满地黄云稠。播植良苦艰，喜见千仓收。皇情念民依，感之纾殷忧。愿以庾廪资，勤息覃遐陬。咏哉七月篇，庶几追成周。
雨宿大安驿
作者：杨德政
朝代：明
体裁：五言律诗

黯黯经旬雨，霏霏入座云。寒深凭酒敌，春半与愁分。野鹤盘松立，啼鹃隔竹闻。依栖何所事，羞向武夷君。
催雪·长沙除夜大雪集赵明府镜水堂
作者：杨德远
朝代：明
体裁：词

风撼潇湘，云连岳麓，客路又当除夕。看大雪横空，暗侵檐额。镜水堂前高会，任寒勒、梅梢禁春色。玳筵银烛，羽觞飞度，光浮琥珀。楚国。归未得。幸托迹平原，暂停游屐。听枥马、林鸦扬镳翻翮。四十明朝将近，更目断、乡关音书隔。且延伫、六出飞花，吹上袖衣红湿。
庆清朝·潭州元日立春
作者：杨德远
朝代：明
体裁：词

枫浦云开，橘洲波静，重城细引东风。瑶阶积素暗香，吹上帘栊。共喜春回紫陌，正元日、夙霭都空。椒花颂，看满斟�醁，兽炭初红。遥望五云帝阙，总千门万户，车骑从容。浮湘旅食，回首长乐疏钟。雁影衡阳偏断，乡书犹剩旧时封。西邻近，两行箫鼓，鸡唱高舂。
连云栈
作者：杨德遴
朝代：明
体裁：五言律诗

艰难云栈马，辛苦野村餐。堕胆跨三坌，惊心渡七盘。午过麦饭冷，更尽草床寒。远愧王阳辙，回将膝下欢。
步至郊园邻人有以新茗馈遗者
作者：杨德遵
朝代：明
体裁：五言律诗

步转水田郁，人来竹径凉。当池蒲正绿，隔岸柳偏长。斗雀趋丛薄，啼莺近小堂。比邻何雅意，新茗送余尝。
自镜水荡舟至小溪
作者：杨德遵
朝代：明
体裁：五言律诗

窈窕澄溪路，苍凉九月天。岸回频下叶，沙拥急奔泉。野馆青帘出，渔家赤网悬。到来山尽暝，孤寺起寒烟。
南山寺·其一
作者：杨必祯
朝代：明
体裁：五言律诗

俗吏无佳况，登临即是荣。敢羞案牍累，暂理幽岩情。布地秧针色，穿楼蝙蝠声。兴吟真不浅，终愧此山名。
南山寺·其三
作者：杨必祯
朝代：明
体裁：五言律诗

托迹怀城里，今朝已一周。衡文经两度，胜地且重游。掞藻辉岩谷，搴芳到石丘。登临再四望，苍霭满平畴。
南山寺·其二
作者：杨必祯
朝代：明
体裁：五言律诗

颇厌称觥事，抛閒到此间。探奇云卷卷，览古石斑斑。官法山中减，物论世外閒。隶台容一醉，斜日带红颜。
南山寺·其四
作者：杨必祯
朝代：明
体裁：五言律诗

欹枕绝岩胜，山僧频劝回。姑依楼角火，共借佛前杯。静夜欢闻鼓，深山隐听雷。佳思应久就，无待雨声催。
怀城杂感五咏 其一 东山
作者：杨必祯
朝代：明
体裁：七言绝句

东山一带锁怀城，影映清江最有情。斜看酒瓶倾似注，醉酣好听凤凰声。
怀城杂感五咏 其三 西山
作者：杨必祯
朝代：明
体裁：七言绝句

风流逸响未曾阑，彷佛清歌出碧峦。可惜歌声今已绝，月明空照两峰寒。
怀城杂感五咏 其二 南山
作者：杨必祯
朝代：明
体裁：七言绝句

洞中石室南山奇，独上楼头閒赋诗。帝迹遁游谁作记，苍苔堆上古皇碑。
怀城杂感五咏 其五 东井
作者：杨必祯
朝代：明
体裁：七言绝句

渔歌隐隐唱龙桥，古昔仙人水上箫。倾耳箫声何处是，荷香无数入诗瓢。
怀城杂感五咏 其四 北山
作者：杨必祯
朝代：明
体裁：七言绝句

平天绝顶叠烟霞，羽客仙人传已遐。石上棋枰挥不去，仙缘个个出冯家。
紫泉·其一
作者：杨必祯
朝代：明
体裁：六言诗

偶尔呼童治觞，诘朝密迩端阳。任机击桨来往，随意敲诗徜徉。
紫泉·其二
作者：杨必祯
朝代：明
体裁：六言诗

笑谈且藉楸枰，飞鸟共看流莺。绿树放船倚岸，俯巢无得残生。
谢公池
作者：杨必祯
朝代：明
体裁：七言律诗

薄暮无端浩趣生，孙公策杖偶同行。披荆共觅渔人路，览胜犹传沈氏名。剩有襄阳米石兴，谁供山简习池情。风光点缀真非易，树自苍凉水自盈。
题赵承旨竹石图
作者：杨性
朝代：明
体裁：七言绝句

错刀光彩照琅玕，龙影常从石上看。六月酒醒开草阁，满天风露作秋寒。
秦亭
作者：杨恩
朝代：明
体裁：七言律诗

大陇西来万岭横，秦亭何处但荒荆。汧西考牧方分土，陇右山川尽姓嬴。问俗依然存气节，馀风犹自事刀兵。要知嬖倖能倾国，轵道降王见子婴。
营平里
作者：杨恩
朝代：明
体裁：七言律诗

边事年来日渐非，营平故里一沾衣。忽闻廊庙盈廷议，却忆将军振旅归。北阙浮云迷望眼，西山烽火接郊畿。何人再执屯田奏，见说三军正苦饥。
黄豫恬孝子庐墓诗
作者：杨惟钺
朝代：明
体裁：五言律诗

鹃啼冢上夜，孤影月徘徊。落木凄三易，愁肠断九回。泪飞黄雨湿，目送白云哀。今古犹难尽，忧怀常自猜。
一七令 其二 舟中阅唐诗纪事王起李绅张籍令孤楚于白乐天席上各赋一字至七字诗以题为韵遂效其体为花风月雪四首宋人名
作者：杨慎
朝代：明
体裁：词

风。偃草，飘蓬。过竹院，拂兰丛。柳堤摇绿，花径飞红。青缸残燄灭，碧幌嫩凉通。漆园篇中竽籁，兰台赋里雌雄。无影迥随仙客御，有情还与故人同。
一七令 舟中阅唐诗纪事王起李绅张籍令孤楚于白乐天席上各赋一字至七字诗以题为韵遂效其体为花风月雪四首宋人名 其一
作者：杨慎
朝代：明
体裁：词

花。摛锦，铺霞。邀蝶队，聚蜂衙。珠璎姹女，宝髻宫娃。风前香掩冉，月底影交加。绿水名园几蔟，青楼大道千家。谢傅金屏成坐笑，陈朝琼树不须誇。
一七令·其三
作者：杨慎
朝代：明
体裁：词

月。霜凝，冰洁。三五圆，二八缺。玉作乾坤，银为宫阙。如镜复如钩，似环仍似玦。兰闺少妇添愁，榆塞征人怨别。汉家今夕影娥池，穆穆金波歌未阕。
一七令·其二
作者：杨慎
朝代：明

风。偃草，飘蓬。过竹院，拂兰丛。柳提摇绿，花径飞红。青缸残燄灭，碧幌嫩凉通。漆园篇中竽籁，兰台赋里雌雄。无影迥随仙客御，有情还与故人同。
一七令·舟中阅唐诗纪事王起李绅张籍令孤楚于白乐天席上各赋一字至七字诗以题为韵遂效其体为花风月雪四首宋人名
作者：杨慎
朝代：明

花。摛锦，铺霞。邀蝶队，聚蜂衙。珠璎姹女，宝髻宫娃。风前香掩冉，月底影交加。绿水名园几蔟，青楼大道千家。谢傅金屏成坐笑，陈朝琼树不须誇。风。偃草，飘蓬。过竹院，拂兰丛。柳提摇绿，花径飞红。青缸残燄灭，碧幌嫩凉通。漆园篇中竽籁，兰台赋里雌雄。无影迥随仙客御，有情还与故人同。月。霜凝，冰洁。三五圆，二八缺。玉作乾坤，银为宫阙。如镜复如钩，似环仍似玦。兰闺少妇添愁，榆塞征人怨别。汉家今夕影娥池，穆穆金波歌未阕。雪。凝明，澄彻。飞玉尘，布琼屑。苍云暮同，岩风晓别。深山樵径封，远水渔舟绝。南枝忽报梅开，北户俄惊竹折。万树有花春不红，九天无月夜长白。
一剪梅·戏简西峃宿杏花楼
作者：杨慎
朝代：明

宋玉墙头杏子花。香也堪夸。艳也堪夸。东风鸟外一枝斜。问是谁家。江上人家。肯信流年鬓有华。诗咏红霞。酒泛流霞。低声昵语似雏鸦。人在天涯。忘却天涯。
丁丑九日
作者：杨慎
朝代：明

燕台九日罢登临，节物萧条入楚吟。关塞骅骝迷去路，朔风鸿雁滞归音。仙游御宿山川远，白露清霜日夜深。云际侧身愁北望，天涯怀抱可能禁。
丁丑九日
作者：杨慎
朝代：明

燕台九日罢登临，节物萧条入楚吟。关塞骅骝迷去路，朔风鸿雁滞归音。仙游御宿山川远，白露清霜日夜深。云际侧身愁北望，天涯怀抱可能禁？
丁巳五月五大热追凉江山平远楼
作者：杨慎
朝代：明

平远江山四望开，䬃然风至似兰台。披襟便觉凉如洗，一任城头暝色催。䬃然风至似兰台，此地那容热客来。姑射风姿冰雪妒，班姬团扇漫多才。
丁巳五月五大热追凉江山平远楼·其一
作者：杨慎
朝代：明

平远江山四望开，䬃然风至似兰台。披襟便觉凉如洗，一任城头暝色催。
丁巳五月五大热追凉江山平远楼·其一
作者：杨慎
朝代：明
体裁：七言绝句

平远江山四望开，飒然风至似兰台。披襟便觉凉如洗，一任城头暝色催。
丁巳五月五大热追凉江山平远楼·其二
作者：杨慎
朝代：明

䬃然风至似兰台，此地那容热客来。姑射风姿冰雪妒，班姬团扇漫多才。
丁巳五月五大热追凉江山平远楼·其二
作者：杨慎
朝代：明
体裁：七言绝句

飒然风至似兰台，此地那容热客来。姑射风姿冰雪妒，班姬团扇漫多才。
丁巳元宵韩炅庵送灯
作者：杨慎
朝代：明

多病新春减醉狂，元宵作剧懒逢场。华灯珍重劳相赠，绣佛前头礼定光。
七夕亿远
作者：杨慎
朝代：明

离人惜离景，星聚又星分。双津乌鹊候，三山鸾鹤群。锦江澄夕浪，玉台生晓云。山途何渺渺，愁思极纷纷。
七夕曲
作者：杨慎
朝代：明

此夕知何夕，今秋似去秋。凉风兼远思，并在最高楼。
七日游雨湖
作者：杨慎
朝代：明

船尾轻阴细雨，楼头飞霭沉晖。美景良辰有客，赏心乐事无违。兴比王猷剡曲，踪似严陵钓矶。烟外青帘风舞，得鱼沽酒方归。
七星关新桥
作者：杨慎
朝代：明

架壑盘岩嵌碧空，驱山鞭石让玄功。星梁天柱撑银汉，雪浪云涛抱玉虹。襟带平分滇蜀险，品题合占古今雄。登来彷佛临玄圃，不信飘零逐转蓬。
七星关渔者
作者：杨慎
朝代：明

石涧无通水，渔舟反上山。得鱼随马卖，抱獭趁鸦还。问尔江湖兴，茫茫若梦间。
七盘劳歌
作者：杨慎
朝代：明

一盘溪谷低，仰首愁攀跻。蚕崖白云上，鸟道金天西。二盘行渐难，谷口野风寒。石磴愁旋马，行人各解鞍。三盘云雾堆，侧径转迂回。前旌正延伫，骏骑莫相催。四盘连翠微，峰日隐晴辉。石齿啮人足，树枝罥人衣。五盘势更高，俯见栖鸟巢。岩峦暂相倚，人马同时劳。六盘穷攀缘，真似上青天。下瞰巳峻绝，上望更巍然。七盘险栈平，眺望倚分明。西征通蜀道，北望指秦城。
七盘劳歌·其一
作者：杨慎
朝代：明

一盘溪谷低，仰首愁攀跻。蚕崖白云上，鸟道金天西。
七盘劳歌·其七
作者：杨慎
朝代：明

七盘险栈平，眺望倚分明。西征通蜀道，北望指秦城。
七盘劳歌·其三
作者：杨慎
朝代：明

三盘云雾堆，侧径转迂回。前旌正延伫，骏骑莫相催。
七盘劳歌·其二
作者：杨慎
朝代：明

二盘行渐难，谷口野风寒。石磴愁旋马，行人各解鞍。
七盘劳歌·其五
作者：杨慎
朝代：明

五盘势更高，俯见栖鸟巢。岩峦暂相倚，人马同时劳。
七盘劳歌·其六
作者：杨慎
朝代：明
体裁：乐府曲辞

六盘穷攀缘，真似上青天。下瞰已峻绝，上望更巍然。
七盘劳歌·其六
作者：杨慎
朝代：明

六盘穷攀缘，真似上青天。下瞰巳峻绝，上望更巍然。
七盘劳歌·其四
作者：杨慎
朝代：明

四盘连翠微，峰日隐晴辉。石齿啮人足，树枝罥人衣。
万县元日
作者：杨慎
朝代：明

官烛光中饮颂花，村鸡声里换年华。寥寥人语水乡市，紞紞鼓音山县衙。江上春风先入棹，客边元日倍思家。去程回望各千里，翠壁青林寒雨斜。
三会东亩
作者：杨慎
朝代：明

金醴醉连宵，琼枝别此朝。折梅临堠馆，结桂伫河桥。燕笑风前断，骊歌云外飘。青山有明月，愁影转萧萧。
三塔秋日
作者：杨慎
朝代：明

始见椒花绿，又惊椒实红。客心正郁郁，作底对秋风。
三岔驿
作者：杨慎
朝代：明
体裁：古风

三岔驿，十字路，北去南来几朝暮。朝见扬扬拥盖来，暮看寂寂回车去。今古销沉名利中，短亭流水长亭树。
三月二十八日与诸弟出野观社笋舆穿窄径日中乃得平路小憩大梵寺
作者：杨慎
朝代：明

滴阶零雨坐深更，天为游人放晓晴。松盖擎云村径暗，秧针剌水野田明。菁葱俏茜怜春晚，诘屈崎岖觉路生。正恼懒蝉勾午睡，蒲牢喜听远钟鸣。
三月十八日水滨閒步
作者：杨慎
朝代：明

鱼？蚁酒野人欢，且喜春残花未残。无事栖栖经半载，出门天地一何宽。杨林今日是昭关，白首拘留未得还。渔父浣纱浑不见，断肠今古泪潺湲。
三月十八日水滨閒步·其一
作者：杨慎
朝代：明

鱼？蚁酒野人欢，且喜春残花未残。无事栖栖经半载，出门天地一何宽。
三月十八日水滨閒步·其一
作者：杨慎
朝代：明
体裁：七言绝句

鱼�蚁酒野人欢，且喜春残花未残。无事栖栖经半载，出门天地一何宽。
三月十八日水滨閒步·其二
作者：杨慎
朝代：明

杨林今日是昭关，白首拘留未得还。渔父浣纱浑不见，断肠今古泪潺湲。
三月十日云楼上公见访高峣丘鸿夫杨子中侍同观梁徐僧权帖子昂春山胜事卷李伯时九歌图吴小仙献香图
作者：杨慎
朝代：明

喜逢严武解怜才，过访旌旗驻未回。黄绢色丝开古帖，绮筵彫俎进深杯。风清画舫吟芳草，月上应门照绿苔。更与海滨添盛事，千金何用筑高台。
三阁词
作者：杨慎
朝代：明

桃根桃叶斗春葩，《水调》河传穆护砂。无限江南新乐府，君王独赏《后庭花》。夜签声断灿朝霞，翡翠三千拥丽华。舞罢前溪明月下，白门杨柳起藏鸦。
三阁词·其二
作者：杨慎
朝代：明

夜签声断灿朝霞，翡翠三千拥丽华。舞罢前溪明月下，白门杨柳起藏鸦。
三阁词（二首）
作者：杨慎
朝代：明
体裁：七言绝句

桃根桃叶斗春葩，《水调》河传穆护砂。无限江南新乐府，君王独赏《后庭花》。
三题板桥馆壁
作者：杨慎
朝代：明

朔雪玄冬冻不开，仆夫疲病马虺隤。鬓毛尽向风尘白，往复滇云十四回。
下连山
作者：杨慎
朝代：明

一辞青锁直，长望碧山阿。乡树云中出，京尘马上多。钓航依水竹，精舍入烟萝。春色催归兴，风光待啸歌。
与刘虚湖醉对白石画舫亭
作者：杨慎
朝代：明

七十二年老迁客，骑马复走滇云陌。二妙风流绝代无，谈笑浑忘穷海谪。画舫亭前花正开，佛桑含笑粉红腮。画图更爱韩熙载，一幅婵娟进一杯。
与张季文偶过虎丘次壁间韵
作者：杨慎
朝代：明

梵钟百偈集，客枕千念攒。同人理舟楫，寻僧陟林峦。远公邀元亮，灵彻詶韦丹。且听柔软音，稍蔚婆娑寒。命酒对嵇阮，言诗偕卜端。山阿藏鹿苑，江汜临鸿干。篁竹坐可啸，英菊饥当餐。作茧乃自缚，将心与谁安。胥任传说靡，一笑许历完。狂思叫北阙，幸免尸东桓。讵期豺虎籍，复登鸡马坛。从公洒语雪，俾余回情澜。